title: Carl Wasenius

text: Sotilaskapellimestarina Wasenius toimi 1851–1856 ja 1859–1868 ja musiikinopettajana kouluissa 1855–1885, samalla hän johti kuoroja ja harrastajaorkestereita. Hän oli keskeinen henkilö Turun musiikkielämässä, joka elvytti Turun Soitannollisen Seuran toiminnan ja oli sen kapellimestari 1868–1872. Hän perusti yhdessä kirkkomuusikko Oscar Pahlmanin kanssa Turun lukkari- ja urkurikoulun, jonka johtaja ja opettaja hän oli 1877–1891.


title: Carl Wasenius

text: Wasenius sävelsi muun muassa musiikkia näytelmiin, kantaatin ja kuorolauluja. Hänen sävellyskäsikirjoituksiaan on arkistoituna Kansalliskirjastossa ja Sibelius-museossa. Wasenius julkaisi vuonna 1877 koraalivirsikirjan, jossa on myös kaksi hänen omaa sävellystään, mutta ne eivät ole jääneet käyttöön. Kolmiäänisen laulukirjan hän julkaisi 1884.


title: Carl Wasenius

text: Waseniuksen sävellyksiä ovat muun muassa seuraavat:


title: Solar Radiation and Climate Experiment

text:
Solar Radiation and Climate Experiment (SORCE) on NASAn Aurinkoa tutkiva satelliitti, joka laukaistiin Pegasus-raketilla avaruuteen 25. tammikuuta 2003. Satelliitti tutkii Auringon vaikutusta maapallon ilmastoon.
315 kg painava satelliitti lentää 645 km korkealla radalla. Sen kehitti Laboratory for Atmospheric and Space Physics (LASP), joka on osa University of Colorado at Boulderia.


title: Satan’s Wept

text: Satan's Wept on puolalaisen black metal -yhtye Moonin toinen studioalbumi, joka on julkaistu vuonna 1999.


title: Nils Idman vanhempi

text: Nils Idman vanhempi (22. kesäkuuta 1680 Huittinen – 4. kesäkuuta 1750 Huittinen) oli suomalainen sotapappi ja kirkkoherra.


title: Nils Idman vanhempi

text: Idmanin vanhemmat olivat Huittisten Nanhian kylän Juuselan ratsutilan omistanut Porin kreivikunnan vouti Daniel Larsson Idman (k. 1684) ja Maria Takku. Idman kävi Turun katedraalikoulua ja pääsi ylioppilaaksi 1699. Hänet vihittiin papiksi vuonna 1702, jolloin hänestä myös tuli Turussa toimineen Turun läänin kaksikasratsuväkirykmentin pataljoonansaarnaaja ja rykmentinadjutantti. Hän osallistui Inkerinmaan taisteluihin sekä Narvan ja Iivananlinnan puolustukseen ja oli vuonna 1706 Viipurin linnan piirityksessä. Sieltä Idman siirtyi uudelleen kootun Turun läänin kaksikasratsuväkirykmentin ja vuodesta 1710 Viipurin läänin kaksikasjalkaväkirykmentin rykmentinpastorina peräytyvien joukkojen mukana pohjoiseen 1713-1714, osallistuen Pälkäneen ja Napuen taisteluihin.


title: Nils Idman vanhempi

text: Suomesta Idman siirtyi Ruotsin puolelle, jossa osallistui vielä Karl Gustaf Armfeltin joukon epäonniseen Norjan retkeen. Tätä hän kuvaa sekä vuonna 1718 julkaistussa teoksessaan että vuonna 1720 Tukholmassa painetussa saarnassaan "Folckets Roop På Norska Fiällerne".


title: Nils Idman vanhempi

text: Idman oli nimitetty vuodesta 1719 alkaen Huittisten kirkkoherraksi, mutta pääsi hoitamaan tointaan vasta sodan jälkeen vuonna 1721. Idmanista tuli lääninrovasti 1723. Hän osallistui vuoden 1734 valtiopäiville ja oli saarnaajana pappeinkokouksissa Turussa vuosina 1724 ja 1739. Idman erosi kirkkoherran virasta sairauden vuoksi vuonna 1749.


title: Nils Idman vanhempi

text: Idmanin puoliso vuodesta 1711 oli Kristina Procopaeus (k. 1747), pappi ja kielentutkija Nils Idman nuorempi oli heidän poikansa.


title: Devil’s Return

text: Devil’s Return on puolalaisen black metal -yhtye Moonin kokoelma-albumi, joka on julkaistu vuonna 2010. Albumi sisältää yhtyeen kahden ensimmäisen studioalbumin remasteroidut versiot.


title: Saksa talviolympialaisissa 1932

text: Saksa saavutti Lake Placidin talviolympialaisista 1932 kaksi pronssimitalia, jotka tulivat rattikelkkailun neljän miehen kelkoista ja miesten jääkiekosta. Kisojen mitalitilastossa Saksa sijoittui yhdeksänneksi. Saksan joukkue koostui 20 miesurheilijasta, jotka kilpailivat rattikelkkailussa, taitoluistelussa ja jääkiekossa.


title: Lucifer’s Horns

text: Lucifer’s Horns on puolalaisen black metal -yhtye Moonin kolmas studioalbumi, joka on julkaistu vuonna 2010.


title: Nils Idman nuorempi

text: Nils Idman nuorempi (24. marraskuuta 1716 Östuna, Ruotsi – 6. maaliskuuta 1790 Huittinen) oli pappi ja kielentutkija.


title: Nils Idman nuorempi

text: Idmanin vanhemmat olivat Huittisten kirkkoherra Nils Idman vanhempi ja Kristina Procopaeus. Hän pääsi ylioppilaaksi Turussa 1729 ja valmistui Turun akatemiasta filosofian maisteriksi vuonna 1738. Idman vihittiin papiksi 1740.


title: Nils Idman nuorempi

text: Idman oli Huittisten kirkkoherrana toimineen isänsä apulaisena ja vt. kirkkoherrana vuodesta 1740, Henkirakuunarykmentin 2. ylimääräisenä pataljoonansaarnaajana vuodesta 1742, vakinaisena pataljoonansaarnaajana vuodesta 1743 sekä rykmentinpastorina vuodesta 1748. Vuonna 1749 hänestä tuli isänsä seuraaja Huittisten kirkkoherrana ja 1758 lääninrovasti. Papin toimen ohella Idman harjoitti monia käytännön töitä, kuten koskenperkausta. Hän otti osaa säätyvaltiopäiville vuosina 1765–1766 ja 1778 hänet vihittiin teologian kunniatohtoriksi Uppsalassa.


title: Nils Idman nuorempi

text: Jo aiemmin eli vuonna 1774 Idman oli julkaissut teoksen "Försök at visa gemenskap emellan finska och grekiska språken", hyläten suomen ja heprean sukulaisuuden ja pyrkien osoittamaan sen sijaan suomen ja kreikan kielten välisiä sanastollisia ja kieliopillisia yhteyksiä. Hän perusteli teoriaansa myös molempien kansojen mytologioiden yhteneväisyyksillä, väittäen suomalaisten kansojen esi-isien skyyttien olleen läheisissä tekemisissä kreikkalaisten kanssa. Teos käännettiin ranskan kielelle vuonna 1778.


title: Nils Idman nuorempi

text: Idmanin puoliso vuodesta 1747 oli Margareta Elisabet Rothovius (k. 1810). Heidän poikansa oli senaattori ja Suomen Pankin johtokunnan puheenjohtaja Carl Johan Idman, aateloituna vuodesta 1814 "Idestam".


title: Sveitsi talviolympialaisissa 1932

text: Sveitsi saavutti Lake Placidin talviolympialaisista 1932 yhden hopeamitalin. Mitali tuli rattikelkkailusta, jossa Reto Capadrutt ja Oscar Geier sijoittuivat Yhdysvaltain ykköskelkan jälkeen toisiksi. Kisojen mitalitilastossa Sveitsi sijoittui kahdeksanneksi. Sveitsin joukkue koostui seitsemästä miesurheilijasta, jotka kilpailivat rattikelkkailussa, yhdistetyssä ja mäkihypyssä.


title: Ranska talviolympialaisissa 1932

text: Ranska saavutti Lake Placidin talviolympialaisista 1932 yhden kultamitalin. Mitali tuli taitoluistelusta, jossa Andrée Brunet ja Pierre Brunet olivat parhaita. Kisojen mitalitilastossa Ranska sijoittui seitsemänneksi. Ranskan joukkue koostui seitsemästä mies- ja yhdestä naisurheilijasta, jotka kilpailivat rattikelkkailussa, taitoluistelussa ja maastohiihdossa.


title: Sylvester Raikamo

text: Sylvester Raikamo (s. 3. marraskuuta 1992) on suomalainen salibandyn pelaaja, pelipaikaltaan hyökkääjä. Hän edustaa Esport Oilersia, joka pelaa maan korkeinta sarjatasoa Salibandyliigaa.


title: Sylvester Raikamo

text: Raikamo on pelannut 102 runkosarjan ottelua teholukemin 66+36=102. Hän on voittanut kaksi B-junioreiden SM-kultaa kausilta 2008–2009 ja 2009–2010. Raikamo tunnetaan vapaa-ajallaan myös omien kappaleiden säveltäjänä ja sanoittajana. Hänen taiteilijanimenään tiedetään olevan "Sir John Raikamo".


title: Enterosyytti

text: Enterosyytti (kreik. έντερον "suoli" ja κύτος "solu") on ohutsuolen epiteelikudosten yleisin solutyyppi. Enterosyytit huolehtivat moninaisten aineiden imeytymisestä. Enterosyytejä esiintyy myös paksusuolessa. Mikrovillukset lisäävät näiden solujen imeytymis- eli absorptio-pinta-alaa. Enterosyyttien solukalvot ja niitä yhdistävät tiiviit liitokset muodostavat tehokkaan esteen suolen uhkatekijöitä vastaan.


title: Arkadiusz Malczewski

text: Arkadiusz Malczewski (s. 8. joulukuuta 1975) on puolalainen metallimusiikkiin keskittynyt musiikkituottaja, muusikko ja äänittäjä. Hän on tehnyt yhteistyötä mm. yhtyeiden Azarath, Asgaard, Blindead, Devilyn, Black River, Elysium, Lost Soul, Decapitated, Nomad, Neolithic, Moon, Spinal Cord ja Thunderbolt kanssa.


title: Karl Scheithauer

text: Karl Friedrich Scheithauer (21. syyskuuta 1873 – 1962) oli saksalainen kirjailija ja pikakirjoitusjärjestelmän kehittäjä.


title: Karl Scheithauer

text: Scheithauer julkaisi pikakirjoitusjärjestelmänsä vuonna 1896 teoksessa "System der Stenografie". Scheithauerin järjestelmässä konsonanttien merkit on valittu samankaltaisista merkeistä kuin esimerkiksi Gabelsbergerin järjestelmässä. Vokaalit merkitään aina omilla merkeillään: eripituisilla yläviistoon menevillä suorilla tai kaarevilla viivoilla. Järjestelmä muistutti rakenteeltaan ruotsalaista Melinin järjestelmää, joka oli julkaistu neljä vuotta aikaisemmin. Vuonna 1913 Scheithauer julkaisi järjestelmästä uuden version, jossa hän muutti joidenkin kirjainten merkkejä.


title: Karl Scheithauer

text: Scheithauerin järjestelmä ei saavuttanut suurempaa suosiota. 1900-luvun alkuvuosina järjestelmällä oli 60 pikakirjoitusyhdistystä, joissa oli noin 4000 jäsentä.


title: Incal

text: Incal on Alejandro Jodorowskyn kirjoittama ja Moebiuksen ja muiden kuvittama Science fiction-sarjakuvaromaani. Incal tapahtuu Jodorowskyn omassa fiktiivisessä universumissa "Jodoversessä". Alun perin albumit ovat ilmestyneet vuosina 1981-1989 .Suomeksi Incalin julkaisi Egmont Kustannus vuonna 2008.


title: Incal

text: Tarina alkaa tuntemattomalta planeetalta Galaktista imperiumia hallinnoivan ihmiskunnan nimeämättömässädystopisessa pääkaupungissa, jota kutsutaan puhekielessä kuilukaupungiksi. Bergit, jotka muistuttavat ulkonäöltään lähinnä höyhenettömiä lintuja, asuvat samassa galaksissa ja muodostavat toisen voimaliittoutuman. Valon Incal, joka on suunnattomia voimia sisältävä kristalli, ojennetaan DiFoolille kuolevan bergin viimeisenä tekona. Incalia tavoittelevat eri tavoitteisiin pyrkivät ryhmät ja henkilöt: Bergit, kuilukaupungin korruptoitunut ja dekadentti hallitus, Amok-kapinallisryhmä, Mustaa Incalia palvova Teknoveljeskunta ja Animah, joka oli Valon Incalin vartija.


title: Incal

text: Henkeäsalpaavien avaruusvisioiden lisäksi Incal sisältää runsaasti toimintaa, absurdia huumoria, jännitystä ja satiiria. Incalin jokainen päähenkilö kuvaa yhtä Tarot-korttia; esimerkiksi John DiFool on selvästi Narri, englannin kielen "fool". (Narria seuraa pieni ystävällinen kumppani, kuten Deepo seuraa DiFoolia tämän matkalla.) Animah on tietysti Jungin Anima, feminiininen kuva miehen psyykeessä.


title: Incal

text: Moebius ja Jodorowsky haastoivat Luc Bessonin oikeuteen sanoen tämän elokuvan "Viides elementti" plagioivan"Incalia", mutta he hävisivät jutun. Haastatelussa vuonna 2002 tanskalaiseen "Strip!"-lehteen Jodorowsky totesi olevansa ylpeä, että hänen työtään matkitaan.


title: Incal

text:
Incalia julkaistiin aikoinaan vain ensimmäinen osa. Kaikki kuusi osaa julkaistiin ranskalaiseen tapaan tehtynä yhtenä kirjana 2008.
Esiosa "Incal: Edeltävien aikojen kirjat" julkaistiin 2010.


title: Romania talviolympialaisissa 1932

text: Romania osallistui Lake Placidin talviolympialaisiin 1932 neljän miesurheilijan joukkueella. Kaikki romanialaiset osallistuivat rattikelkkailuun, jossa Alexandru Papană ja Dumitru Hubert olivat kahden miehen kelkoissa neljänsiä. Kyseinen kaksikko vahvistettuna Ionesculla ja Petresculla oli neljän miehen kelkoissa kuudes.


American Institute of Electrical Engineers (AIEE) oli yhdysvaltalainen sähköinsinöörien järjestö, joka perustettiin vuonna 1884. Se lakkautettiin vuonna 1963, kun se yhdistyi Institute of Radio Engineersien (IRE) kanssa. Ne muodostivat uuden Institute of Electrical and Electronics Engineersin.


title: American Institute of Electrical Engineers

text: AIEE:n perustajiin kuuluivat mm. Nikola Tesla, Thomas Edison, Elihu Thomson, Edwin J. Houston ja Edward Weston. Järjestön tarkoitus edistää sähkön tuotantoon ja hyödyntämiseen liittyivä tieteellisiä asioita ja auttaa sähköteollisuuden parissa työskentelevien hyvinvointia. AIEE:n ensimmäinen johtaja oli Western Unionin johtaja Norvin Green. Järjestön ensimmäinen kokoountuminen pidettiin lokakuussa 1884 Franklin-instituutin tiloissa Philadelphiassa. AIEE operoi useita vuosia pääasiassa New Yorkissa, mutta sen jakaminen paikallisiin osastoihin alkoi vuonna 1902. Ensimmäiset osastot perustettiin Chicagoon ja Ithacaan. Yhdysvaltain ulkopuolelle AIEE levisi vuonna 1903, kun Torontoon avattiin oma osastonsa.


text: AIEE:n ensimmäisiä kiinnostuksenkohteita olivat sähkövoima, valaistus ja langallinen viestintä. AIEE:n kilpailijan IRE keskittyi puolestaan radioon ja langattomaan viestintään. Radiotekniikan kehittyminen ja uusien elektroniikan alojen syntyminen 1940-luvulla johti organisaatioiden väliseen kilpailuun. IRE kasvoi nopeammin 1950- ja 1960-luvuilla ja houkutteli enemmän opiskelijoita. Vuonna 1912 perustettu IRE ohitti jäsenmäärässä AIEE:n 1957, jolloin siihen kuului noin 55 000 jäsentä. Vuonna 1963 järjestöt yhdsitettiin Institute of Electrical and Electronics Engineersiksi, josta tuli maailman suurin tekniikan järjestö. AIEE:ssa oli tuolloin noin 57 000 jäsentä.


title: Visionism

text: Visionism on puolalaisen hardcore-yhtye Rootwaterin kolmas studioalbumi, joka julkaistiin vuonna 2009.


title: Kill Me Coz I Have No Hope

text: Kill Me Coz I Have No Hope on puolalaisen death metal -yhtye Slashing Deathin kokoelma-albumi, joka on julkaistu vuonna 1992. Albumi sisältää yhtyeen kolmannen ja neljännen demon kokonaisuudessaan.


title: Tour de San Luis

text: Tour de San Luis on maantiepyöräilyn etappikilpailu, joka käydään San Luisin maakunnassa Argentiinassa tammikuun puolivälin jälkeen. Kilpailu ajettiin ensimmäisen kerran vuonna 2007, ja se on nykyisin kategorialuokitukseltaan 2.1. Kilpailussa ajettiin kahtena ensimmäisenä vuonna prologi ja viisi etappia, vuodesta 2009 lähtien kaikkiaan seitsemän etappia.


title: Tour de San Luis

text: Lähteet: memoire-du-cyclisme.net, Cycling Archives


title: Nyrkkeily kesäolympialaisissa 1920

text: Antwerpenin kesäolympialaisissa 1920 kilpailtiin 21.–24. elokuuta nyrkkeilyssä kahdeksassa painoluokassa.


title: Nyrkkeily kesäolympialaisissa 1920

text: Yksittäinen nyrkkeilyottelu koostui kolmesta erästä, joista kaksi ensimmäistä kestivät kolme minuuttia ja viimeinen erä neljä minuuttia. Tasatilanteessa käytettiin kahden minuutin lisäeriä. Ottelua valvoi kehätuomari, ja kaksi arvostelutuomaria määräsivät voittajan. Kaikki Antwerpenin nyrkkeilyturnauksen tuomarit olivat eurooppalaisia, suurin osa belgialaisia.


title: Nyrkkeily kesäolympialaisissa 1920

text: Lajin mitalitaulukon voittajaksi ylsi Yhdysvallat kolmella kullalla ja yhdellä pronssilla. Yhdistynyt kuningaskunta saavutti tosin kuusi ja Kanada viisi mitalia Yhdysvaltain jäädessä neljään mitaliin. Sarjan 79,4 kg voittanut Yhdysvaltain Eddie Eagan voitti 12 vuotta myöhemmin Lake Placidissa olympiakultaa rattikelkkailussa, ja on yhä (2011) ainoa olympiavoittoon sekä kesä- että talvikisoissa kyennyt urheilija.


title: Kill Me Coz I Can’t Stop/Irrevocably & With No Hope/Live at Thrash Camp

text: Kill Me Coz I Can't Stop/Irrevocably & With No Hope/Live at Thrash Camp on puolalaisen death metal -yhtye Slashing Deathin kokoelma-albumi, joka on julkaistu vuonna 2004. Albumi sisältää yhtyeen kolmen varhaisen demon kappaleet kokonaisuudessaan.


title: Kauppakulma

text: Kauppakulma on Jyväskylän keskustassa kävelykadun (Kauppakadun), Väinönkadun ja Vapaudenkadun rajaamalla tontilla sijaitseva kauppakeskus. Vuosina 2003–2005 saneeratun ja n. 11 000 m2 kokoisen kauppakeskuksen matala osa aiotaan purkaa. Uuden keskuksen rakentaminen on toistuvasti lykkäntynyt vuonna 1988 julkistettujen suunnitelmien jälkeen. Kaavaerimielisyydet johtivat uudistushankkeen peruuntumiseen vuonna 2012, ja Kauppakulman omistajat haluavat luopua kiinteistöstä, koska ne eivät voi rahoitussopimuksensa ehtojen mukaan maksaa kaupungin vaatimaa maankäytön takuusummaa. Suunniteltuun keskukseen tulee mm. Finnkinon teatterikeskittymä, ruokakauppa, erikoisliikkeitä ja asuntoja.


title: Kauppakulma

text:
Kauppakulmassa toimineisiin liikkeisiin kuuluvat mm:
Gigantti, Korustore, Medasec, Underground Store Piercing Studio, Seppälä, Reporanka ja Posti.


title: Enon opetukset

text: Enon opetukset on Matti Ijäksen ohjaama vuonna 2011 ensi-iltansa saanut kaksiosainen televisioelokuva. Tragikoomisia sävyjä sisältävä teos perustuu Petri Tammisen samannimiseen romaaniin. Pääosissa ovat Jussi (Alfred Andersson, Samuli Niittymäki) ja tämän eno (Aku Hirviniemi).


title: Enon opetukset

text: Elokuvan ja romaanin nimi sisältää viittauksen Antero Vareliuksen tunnettuun lasten tietokirjaan "Enon opetuksia luonnon asioista".


title: Enon opetukset

text: Elokuvan juoni seurailee Tammisen alkuperäisromaania. Ensimmäisessä osassa eletään kesää 1981. Alkuperäisromaanin vuosien 1994 ja 2005 tapahtumat on tiivistetty elokuvaversion toisessa osassa vuoteen 1997.


title: Hedi Baccouche

text: Hédi Baccouche (; s. 15. tammikuuta 1930 Hammam Sousse, Ranskan Tunisia) on tunisialainen poliitikko ja entinen suurlähettiläs. Hän toimi maansa pääministerinä vuosina 1987–1989.


title: Hedi Baccouche

text: Baccouche opiskeli 1950-luvulla valtiotiedettä Pariisin yliopistossa. Vuosina 1960–1966 Baccouche toimi Hammam Soussen pormestarina. Sittemmin hän toimi muun muassa suurlähettiläänä vuosina 1981–1982 Vatikaanissa ja Algeriassa ja johti nationalistista Neo-Destour-puoluetta 1980-luvulla.


title: Denver, viimeinen dinosaurus

text: Denver, viimeinen dinosaurus (engl. "Denver, the Last Dinosaur") on yhdysvaltalais-ranskalainen animaatiosarja, jota tehtiin vuosina 1988-1989.


title: Denver, viimeinen dinosaurus

text: Neljä teini-ikäistä poikaa (Jeremy, Mario, Shades ja Wally) löytävät suuren dinosauruksenmunan rakennustyömaalta. Muna alkaa liikehtiä ja siitä kuoriutuu vihreä dinosaurus, jota pojat alkavat kutsua "Denveriksi". Denverin kanssa he kokevat monenlaista, muun muassa matkustavat takaisin ajassa liitukauteen Denverin munankuoren palasen avulla.


title: Denver, viimeinen dinosaurus

text: Sarja sai suosiota ja sai hyvän vastaanoton sekä kriitikoilta että lasten vanhemmilta, koska se ei ollut väkivaltainen eikä ahdistava. Todennäköisesti sarja sai suosionsa osin myös siksi, että Maa aikojen alussa oli ollut suosittu elokuvateattereissa, ja dinosaurukset ylipäätään olivat suosiossa lapsiperheissä. Denveriä tehtiin kuitenkin vain kaksi tuotantokautta, todennäköisesti siksi, että ""Dinosauruskuume"" oli jo laantunut elokuvien vanavedessä.


title: Denver, viimeinen dinosaurus

text: Äänet: Golden Voice Oy


title: Denver, viimeinen dinosaurus

text: Suomenkieliset äänet:


title: Adolf Wasenius

text: Adolf Fredrik Wasenius (1829–1903) oli suomalainen yritysjohtaja ja porvarissäädyn jäsen valtiopäivillä.


title: Adolf Wasenius

text: Wasenius otti 1852 vastuulleen isänsä Gustaf Otto Waseniuksen perustaman viljaliikkeen. Hän hankki yhdessä Leonard Borgströmin kanssa 1856 Tervakosken paperitehtaan ja ryhtyi sen johtajaksi. Hän oli valtiopäivillä porvarissäädyn jäsen 1872–1900 vuotta 1894 lukuun ottamatta. Hän oli ensin Tanskan varakonsuli vuodesta 1887, sitten vuodesta 1895 pääkonsuli.


title: Jerring-palkinto

text: Jerring-palkinto () on Ruotsin radion (SR) urheilutoimituksen perustama palkinto. Se on nimetty ruotsalaisen radiouranuurtajan Sven Jerringin mukaan, ja se myönnetään menestyneelle ruotsalaiselle urheilijalle yleisöäänestyksen perusteella edellisen vuoden saavutuksesta. Ehdokkaat valitsee SR:n esiraati.


title: Jerring-palkinto

text: Palkinnon saajan valitsevat radiokuuntelijat. Sitä on siksi arvosteltu siitä, että valituksi tulee kansansuosikki eikä välttämättä paras urheilija.


title: Vuoden urheilija (täsmennyssivu)

text: Vuoden urheilija viittaa muun muassa seuraaviin:


title: Pyöräily kesäolympialaisissa 1952 – miesten joukkuetakaa-ajo

text: Helsingin olympiakisojen miesten 4 km:n joukkuetakaa-ajoon osallistui 22 joukkuetta, yhteensä 89 pyöräilijää. Kilpailu käytiin 28.-29. heinäkuuta Helsingin Velodromilla. Aluksi ajettiin alkukilpailu, jonka kahdeksan nopeinta joukkuetta jatkoi pudotuskilpailuilla joukkue joukkuetta vastaan.


text: Ainoa vaihdos ennen pudotuskilpailua oli se, että Tanskan Larsenin tilalla polki Jean Hansen.


title: Kihlakunnan yhteismaa

text: Kihlakunnan yhteismaa () on kihlakunnassa maata omistaville tilallisille yhteisesti kuuluvaa maa- tai vesialuetta. Tällaiset yhteismaat olivat alkuaan kylien ulkopuolista erämaata, jota ei ollut otettu valtion (kruunun) hallintaan. Suomessa kihlakunnan yhteismaita ei ole ollut. Ruotsissa ne on useassa tapauksessa jaettu osakkaille tai niiden hoitaminen on järjestetty osakkaiden yhteisalueena. Ruotsin vallan aikaisessa Karjalassa oli 1600- ja 1700-luvulla laaja kihlakunnan yhteismaa, joka erotti Sakkolan ja Räisälän pogostat Äyräpään ja Jääsken kihlakuntien alueesta.


title: Bodden

text: Bodden () on maan vajotessa muodostunut matala, pitkä merenlahti tai rantajärvi Itämeren etelärannikolla. Niitä on Saksassa Mecklenburg-Etu-Pommerin osavaltiossa ja sen Rügenin saarella. Suurimmat boddenit ovat Greifswalder Bodden ja Saaler Bodden. Stettiner Haff on myös bodden eikä haffi.


title: Luujauho

text: Luujauho on maaperän lannoitteena ja aiemmin myös kotieläinten kivennäisrehuna käytetty luista valmistettava jauhe. Teurastamoilta saatavat luut voidaan ensin keittää vedessä tai vesihöyryssä, jolloin rasva ja liima-aineet saadaan erilleen ennen luiden jauhamista. Toinen tapa rasvan erottamiseksi on käsitellä rouhittuja luita bensiinillä.


title: Luujauho

text: Rehuluujauho sisältää pääasiassa trikalsiumfosfaattia Ca(PO) ja siinä on noin 32 prosenttia kalsiumia ja 14 prosenttia fosforia. Lannoitteena luujauhoa on käytetty Etelä-Euroopassa vuosisatoja viiniköynnösten ja öljypuiden kasvun edistämiseen. Nykyisin sen käyttö lannoitteena on vähäistä.


title: Tyne–Wear derby

text: Tyne–Wear derby on jalkapallon derby-ottelu, jossa kohtaavat englantilaiset seurat Newcastle United FC ja Sunderland AFC. Se ei ole varsinainen paikalliskamppailu, sillä seurat eivät ole kotoisin samasta kaupungista, mutta Sunderland ja Newcastle sijaitsevat vain noin 15 kilometrin päässä toisistaan. Seurat kuuluvat Englannin menestyneimpiin. Sunderland on voittanut mestaruuden kuudesti ja Newcastle neljästi, mutta viimeisin mestaruus on vuodelta 1936.


title: Tyne–Wear derby

text: Newcastlen ja Sunderlandin välinen kilpailuasetelma on yksi kiihkeimmistä Englannissa. Se juontaa juurensa 1600-luvulle, jolloin kaupungit asettuivat eri puolille Englannin sisällissodassa. Sunderland kannatti sodan voittaneita parlamentaristeja ja Newcastle rojalisteja. Ne olivat myös vastakkain jakobiittien kapinoissa, joissa Newcastle oli Yrjö II:n ja Sunderland Stuartien puolella.


title: Tyne–Wear derby

text: Seurojen ensimmäinen kohtaaminen jalkapallossa tapahtui vuonna 1883 ja liigassa ne olivat vastakkain ensi kerran 1898. Kilpailuasetelma oli jo valmiina kaupunkien historian vuoksi ja se vahvistui entisestään 1900-luvun alussa, kun Newcastle ja Sunderland voittivat mestaruuksia ja olivat Aston Villan ohella Englannin menestyneimmät.


title: Tyne–Wear derby

text: Derbyn nimi tulee kaupunkien läpi virtaavista Tyne- ja Wearjoista.


title: Tyne–Wear derby

text:
Newcastle ja Sunderland ovat kohdanneet vuoden 1898 jälkeen virallisissa otteluissa 144 kertaa:
"Päivitetty 5. maaliskuuta 2012"


title: Alfred Colpaert

text: Alfred Colpaert (s. 29. lokakuuta 1957 Kruiningen, Alankomaat) on luonnonmaantieteen professori historia- ja maantieteiden laitoksella Itä-Suomen yliopistossa. Hän opiskeli Utrechtin yliopistossa syntymämaassaan Alankomaissa vuosina 1977–1981 ja valmistui filosofian maisteriksi Oulun yliopistosta 1986 ja filosofian tohtoriksi 1998. Hänet nimitettiin geoinformatiikan dosentiksi Oulun yliopistoon vuonna 2000.


title: Alfred Colpaert

text: Colpaert on työskennellyt muun muassa Riista- ja kalatalouden tutkimuslaitoksella ja Oulun yliopiston maantieteen laitoksella eri tehtävissä 1996–2003. Vuodesta 2004 Colpaert on työskennellyt Joensuun/Itä-Suomen yliopistossa luonnonmaantieteen professorina. Tammikuusta 2011 alkaen Colpaert toimii Itä-Suomen yliopiston historia- ja maantieteiden laitoksen johtajana. Colpaert on tutkinut laitumia ja laiduntamista muun muassa Lapissa, Namibiassa ja Tiibetissä sekä ollut mukana eri projekteissa, kuten ”Porotalouden inventointi Pohjois-Suomessa” -hankkeessa sekä ”Namibian Itä-Caprivin alueen laidunnus ja maankäyttö (LUENA)” -projektissa. Hän on myös ollut vastuuhenkilönä hydrologian mallinnusta ja kaukokartoitusta arvioivassa EU-projekteissa ”Arsgisip” ja jäsenenä Socrates Gis-Cdi opetuksen kehittämistoimikunnassa.


title: B-luokka (sukellusvene, Britannia)

text: B-luokka oli Britannian Kuninkaallisen laivaston ensimmäisessä maailmansodassa palvellut sukellusveneluokka, johon kuului yksitoista Vickersin 1904–1906 valmistamaa alusta. Aluksista menetettiin kaksi, joista toinen törmäyksessä 1912 ja toinen sodan aikana. Loput romutettiin sodan päätyttyä.


title: B-luokka (sukellusvene, Britannia)

text: Kolme aluksista suojasi siirtoarmeijan kuljetusta Ranskaan 1914, mutta ne siirrettiin pian kotimaan puolustukseen ja koulutukseen. Kuusi aluksista oli sodan alkaessa Välimerellä, josta ne lähetettiin Dardanelleille estämään Saksan keisarillisen laivaston "SMS Goebenin" ja "SMS Breslaun" toimintaa itäisellä Välimerellä. "HMS B11" upotti joulukuussa Turkin laivaston "Mesudiyen". Uudempien sukellusveneiden saavuttua alueelle 1915 B-luokan veneet siirrettiin Maltalle, josta ne siirrettiin Italian liityttyä sotaan Venetsiaan. "HMS B10:stä" tuli 1916 ensimmäinen ilmahyökkäyksessä upotettu sukellusvene.


title: B-luokka (sukellusvene, Britannia)

text: Luokan alukset palasivat vuoden 1916 lopulla Maltalle, koska niiden katsottiin olevan soveltumattomia taistelutoimiin. Vuoden 1917 puoleenväliin mennessä alukset oli muutettu partioaluksiksi, ja ne lähetettiin valvomaan Otrantonsalmea. Alukset palautettiin niiden osoittauduttua tehtävään sopimattomiksi Maltalle, missä ne poistettiin palveluksesta. Ainoastaan "HMS B3" oli sodan päättyessä palveluksessa, koska sitä käytettiin koealuksena ja sukellusveneidentorjuntakoulutuksen maalilaivana. Kaikki alukset myytiin romutettavaksi 1919–1921.


title: HMS Fantome (J224)

text: HMS Fantome (viirinumero J224) Britannian Kuninkaallisen laivaston Algerine-luokan miinanraivaaja toisessa maailmansodassa.


title: HMS Fantome (J224)

text: Alus tilattiin 15. marraskuuta 1940 Harland and Wolffin telakalta Belfastista Pohjois-Irlannista. Sen köli laskettiin 15. maaliskuuta 1941 telakkanumerolla 1139ja alus laskettiin vesille 22. syyskuuta 1942. Alus valmistui 23. tammikuuta 1943.


title: HMS Fantome (J224)

text: "HMS Fantome" liitettiin tammikuussa 1943 12. Miinanraivaajalaivueeseen, kun se oli otettu palvelukseen. Alus matkasi vastaanottokokeiden jälkeen Tobermoryyn koulutettavaksi ja valmistautumaan miinanraivaustehtäviin. Koulutuksen päätyttyä helmikuussa alus matkasi Port Edgariin raivaamaan miinoja Forthin alueelta. Alus valmistautui siirtymään maaliskuussa Välimerelle.


title: HMS Fantome (J224)

text: "HMS Fantome" siirtyi huhtikuussa Bisertaan liittyäkseen laivuueeseen, jossa se korvasi ilmahyökkäyksessä joulukuussa 1942 pahoin vaurioituneen "HMS Algerinen". Alus suojasi laivueen mukana saattueita ja valvoi merenkulkua Pohjois-Afrikan rannikolla Bisertan ja Algerin välillä. Laivue liitettiin toukokuussa 13. Miinanraivaajalaivueeseen raivaamaan miinoja operaatio Antidotessa Galitan- ja Sisiliansalmesta. Alus vaurioitui 20. toukokuuta pahoin, kun miina räjähti raivaimessa. "HMS Cadmus" hinasi vaurioituneen aluksen Bisertaan, jossa se poistettiin tutkimusten jälkeen palveluksesta.


title: HMS Fantome (J224)

text: Aluksella suoritettiin Bisertassa tilapäiskorjaukset, jotka mahdollistivat sen hinaamisen kotimaahan. Alusta ei kuitenkaan lähdetty hinaamaan ennen kuin Välimeren tilanne rauhoittuisi. Kun uudet miinanraivaajat saapuivat alueelle, korjaustarve poistui ja alus todettiin korjauskelvottomaksi. Se sijoitettiin poistolistalle Japanin antaudutta.


title: HMS Fantome (J224)

text: "HMS Fantome" myytiin tammikuussa 1947 BISCOlle, joka siirsi aluksen romuttamisen T. W. Wardille Milford Haveniin. Alus saapui 22. toukokuuta hinattuna romutettavaksi.


title: Asetokloori

text: Asetokloori (CHClNO) on klooriasetanilidijohdannainen. Yhdistettä käytetään maataloudessa rikkakasvien torjunta-aineena.


title: Asetokloori

text: Asetoklooria valmistetaan klooriasetyylikloridin, 2-etyyli-6-metyylianiliinin ja formaldehydin välisellä reaktiolla. Reaktiotuotetta käsitellään vielä etanolilla, jolloin saadaan asetoklooria.


title: Asetokloori

text: Asetokloori hyväksyttiin käytettäväksi Yhdysvalloissa vuonna 1994. Yhdistettä käytetään ennen kylvöä, ja se tappaa selektiivisesti yksivuotiset ruohot ja tietyt leveälehtiset rikkakasvit. Asetoklooria käytetään erityisesti maissi-, maapähkinä-, puuvilla-, peruna- ja sokerijuurikasviljelmillä. Se estää kasvien tarvitsemien lipidien ja proteiinien biosynteesiä.


title: Asetokloori

text: Kasveilla ja eläimillä asetokloorin metaboloitumismekanismit ovat samankaltaisia. Tyypillisiä reittejä ovat konjugaatin muodostuminen glutationin kanssa, amidoryhmän typen dealkyloiminen ja aromaattisen renkaan hydroksyloiminen. Ihmisen elimistössä asetokloori metaboloituu mikrosomeissa ensin 2-kloori-N-(2-etyyli-6-metyylifenyyli)asetamidiksi ja seuraavassa vaiheessa aryyliamidaasientsyymin katalysoimana 2-etyyli-6-metyylianiliiniksi. Sytokromi P450 -ryhmän entsyymit muokkaavat 2-etyyli-6-metyylianiliinista 2-etyyli-6-metyyliaminofenolia. Näissä reaktioissa keskeisimmät entsyymit ovat CYP2B6 ja CYP3A4.


title: Asetokloori

text: Maaperässä anaerobisissa olosuhteissa asetokloori hajoaa oksaniilihapoksi tai erilaisiksi sulfonihappojohdannaisiksi. Yhdisteen puoliintumisaika maaperässä on 8–12 vuorokautta.


title: Asetokloori

text: Asetokloorin LD-arvo suun kautta rotilla on 1 063–2 183 mg/kg. Yhdisteen on todettu aiheuttavan rotille syöpää ja on mahdollisesti karsinogeeninen myös ihmisille. Karsinogeenisuus johtuu asetokloorin metaboloitumisesta DNA-vaurioita aiheuttaviksi yhdisteiksi. Nämä yhdisteet voivat muodostaa additiotuotteita DNA-molekyylin kanssa ja myös aiheuttaa kierteiden rikkoutumista.


title: HMS Juniper (T123)

text: HMS Juniper (viirinumero T123) oli Britannian Kuninkaallisen laivaston Tree-luokan sukellusveneentorjuntatroolari, joka palveli toisessa maailmansodassa.


title: HMS Juniper (T123)

text: Alus tilattiin Ferguson Brothersilta Glasgow'sta. Se laskettiin vesille 15. joulukuuta 1939, ja se valmistui maaliskuussa 1940.


title: HMS Juniper (T123)

text:
Alus liitettiin palvelukseen otettaessa Orkenylle sijoitettuun 19. sukellusveneentorjuntaosastoon ().
Vara-amiraali Wilhelm Marschall sai 7. kesäkuuta 1940 Saksan ilmavoimilta tiedon kahdesta saattueesta. Hän päätti tutkia lähemmin HMS "Juniperin" suojaamaa eteläistä osastoa. Aamulla 8. kesäkuuta Saksan laivaston osasto, johon kuuluivat neljän hävittäjän suojaamat taisteluristeilijät "Gneisenau" ja "Scharnhorst" sekä raskas risteilijä "Admiral Hipper", yllätti saattueen ja upotti HMS "Juniperin", tankkeri "Oil Pioneerin" sekä tyhjän joukkojenkuljetusaluksen "Oraman". Osastoon kuulunutta sairaalalaiva "Atlantista" ei upotettu. Troolarin miehistöstä jäi eloon ainoastaan neljä miehistönjäsentä.


title: Jäämien Kuoro

text: Jäämien Kuoro on Tampereen vanhin sekakuoro, joka perustettiin jo vuonna 1906. Aluksi kuoron nimi oli Tampereen Jäämien Sekakuoro, joka sittemmin lyheni muotoon Jäämien Kuoro ja puhekielessä Jäämit. Kuoron nimi viittaa historiaan, sillä muinaisvenäläisissä kronikoissa mainittujen jäämien on oletettu olleen muinaishämäläisiä. Nimi on voimakkaan kotiseutu- ja isänmaahenkinen.


title: Jäämien Kuoro

text: Kuoron johtajana on toiminut kapellimestareita, kuten Eero Kosonen ja Heikki Miettinen, tai kanttoreita, kuten Heikki Kuusniemi. Uudempia pitkäaikaisia johtajia ovat olleet Paavo Pitkäranta, Risto Matsi ja Kaisa-Liisa Paananen (nyk. Pirkkanen) 1970–1990-luvuilla.


title: Jäämien Kuoro

text: Pian perustamisen jälkeen kuorolle omistettiin sävellyksiä, kuten Jäämien Marssi, kantaatti Terve Jäämein jäykkä kansa ja vuonna 1956 Uuno Klamin Jäämien laulu. Kuoron ohjelmistoon on aina kuulunut myös kevyempää ohjelmistoa, kuten Straussin Tonava kaunoinen ensi kertaa suomeksi esitettynä Arvo Raholan suomennoksena.


title: Jäämien Kuoro

text: Kuoro on tehnyt konserttimatkoja esim. Unkariin, Itävaltaan, Viroon, Ruotsiin ja Tšekinmaahan. Käyty on myös USA:ssa ja Kanadassa.


title: Jäämien Kuoro

text: Kuorolaisista koottu ryhmä on avustanut Messukylän työväennäyttämöllä ’Viulunsoittaja katolla’ -musikaalissa, esiintynyt avustajana Tampereen Työväenteatterin musiikillisessa komediassa ’Oi kallis Suomenmaa’, sekä osallistunut Eero Nallinmaan oratorion ’Ihmisen poika’ ensiesitykseen Tampereen Tuomiokirkossa.


title: Jäämien Kuoro

text: Yhtenä Suomen vanhimmista kuoroista Jäämien Kuoro on ollut perustamassa Sulasolin (Suomen Laulajain ja Soittajain liitto) edeltäjäjärjestöä ja Sekakuoroliittoa.


title: Jäämien Kuoro

text: Viime vuosina Jäämit ovat esittäneet erilaista musiikkia kahden suomalaisen ystäväkuoronsa Porin Laulajien ja vaasalaisen Sekakuoro Sirpaleiden kanssa.


title: Jäämien Kuoro

text: Jäämien Kuoroon kuuluu noin 40 nais- ja mieslaulajaa Tampereelta ja lähikunnista. Kuoronjohtajana toimii Jussi Tamminen.


title: Jäämien Kuoro

text: Perinteiksi ovat muodostuneet mm. Vappuaamun laulajaiset Näsinpuiston suihkulähteellä, Kolmen kuoron konsertit ystäväkuorojen kanssa ja joulukonsertit.


title: Lake Hazen

text: Lake Hazen on Ellesmerensaaren luoteisosassa Hazenin tasangolla sijaitseva arktinen järvi, joka on 3. suurin napapiirin pohjoispuolisista. Sen ympärillä on luonnonsuojelualue Quttinirpaaqin kansallispuisto. Järvi sijaitsee leveyspiirillä 81° 50′ 180 km lounaaseen Alertista. Järven mitat lounais-luoteissuunnassa 70x11 km, syvyys keskimäärin 280 m. Järven pinta-ala 542 km², rantaviiva 185 km ja korkeus 158 metriä merenpinnasta. Järveen virtaavien jokien valuma-alue on 4 900 km². Järveen laskee pari vuoristojäätikköä, monia jokia ja järvessä on muutamia saaria. Järvi laskee Rugglesjoen kautta Pohjoisessa jäämeressä sijaitsevaan Naresinsalmeen. Lähistöillä on pienempiä järviä. Järvi rajoittuu Arktisiin kordillieereihin.


title: Lake Hazen

text: Järvi on jäätön vain 2 kuukautta.


title: Lake Hazen

text: Seutu kuuluu alueeseen jossa heinäkuun keskilämpö on vain 3-6 C. Alueella sataa 25 mm vuodessa ja niinpä järvestä luoteeseen ja lounaaseen on aavikkoa. Järven lähiympäristön tundra on vaivaispensas-jäkälä-heinätundraa ja kauempi ympäristö niukkatuottoisempaa vaivaispensas-ruohotundraa ja polaariaavikkoa.


title: Lake Hazen

text: Järven lähistö on ympäröivää aluetta lämpimämpi ja on eräänlainen keidas. Hazenin halkeamavyöhyke toimii kuin jättimäinen aurinkovaraaja.


title: Griffiths

text: Griffiths on muun muassa seuraavien henkilöiden sukunimi:


Ampumahiihdon maailmanmestaruuskilpailut 2011 järjestettiin 3.–13. maaliskuuta Hanty-Mansijskissa Venäjällä. Kilpailuissa oli 11 eri kilpailukategoriaa. Kaikki nämä vaikuttivat Ampumahiihdon maailmancupin kauden 2010–2011 tilastoihin.


title: Ampumahiihdon maailmanmestaruuskilpailut 2011

text: Hanty-Mansijsk voitti Kansainvälisen ampumahiihtoliiton kongressin äänestyksessä kisaisännyydestä Nové Město na Moravěn. Myös Minsk oli ehdolla järjestäjäksi, mutta vetäytyi ehdokkuudesta ennen äänestystä.


text: Isäntämaa


title: Halttu

text: Halttu on seuraavien henkilöiden sukunimi:


title: Amnesia: The Dark Descent

text: Amnesia: The Dark Descent (jonka työnimiä olivat "Lux Tenebras" ja "Unknown") on ruotsalaisen Frictional Gamesin kehittämä ja vuonna 2010 julkaisema selviytymiskauhupeli Windowsille, OS X:lle ja Linuxille. Useimmista genren peleistä poiketen "Amnesiassa" pelaajalla ei ole puolustautumiskeinoja, vaan hänen tulee käyttää ympäristöään piiloutuakseen hirviöiltä.


title: Amnesia: The Dark Descent

text: "The Dark Descentin" tarinalle vain epäsuoraa jatkoa oleva peli "" julkaistiin 10. syyskuuta 2013.


title: Amnesia: The Dark Descent

text: Samaan tapaan kuin pelikehittäjän aiemmat pelit, myös "Amnesia" on ensimmäisen persoonan kuvakulmasta pelattava seikkailupeli. Peli säilytti "Penumbra"-pelisarjasta tutun fyysisten kohteiden vuorovaikutuksen, joka mahdollistaa fysiikkaan perustuvat pulmat ja esineiden liikuttamisen, kuten ovien avaamisen ja koneistojen korjaamisen. Muutamat pelin kohteet toimivat vaihtotyylisesti niin, että esimerkiksi avatakseen oven, pelaajan täytyy ensin pitää hiiren nappia pohjassa ja sitten työntää (tai vetää) hiirtä. Tämä antaa pelaajalle mahdollisuuden edetä varoen, kun ovenraosta voi kurkistaa ja sen voi avata hitaasti. Toisaalta tämä luo myös avuttomuuden tunnetta, koska on täysin mahdollista yrittää avata ovea väärään suuntaan, kun vaara lähestyy takaapäin.


title: Amnesia: The Dark Descent

text: Kehon terveyden lisäksi myös Danielin mielenterveyttä on hallittava. Liian kauan pimeässä oleminen, järkyttävän tapahtuman todistaminen tai hirviöön tuijottaminen alentavat Danielin mielenterveyttä, aiheuttaen näkö- ja kuuloharhoja sekä kiinnittäen hirviöiden huomion pelaajaan. Valonlähteet auttavat palauttamaan Danielin mielenterveyttä, mutta mikäli sellaisia ei ole saatavilla, pelaaja voi käyttää tuluksia sytyttääkseen kynttilöitä seinälampeteissa ja kyntteliköissä. Vaihtoehtoisesti pelaaja voi ottaa esille öljyä polttavan lyhdyn, joka löytyy pian pelin alettua. Saatavilla olevien tuluksien ja öljyn määrä on kuitenkin rajoitettu, ja valonlähteessä seisominen tekee pelaajasta näkyvämmän hirviöille. Pelaajan täytyy tasapainottaa aikaa valojen ja varjojen äärellä. Danielin mielenterveys palautuu täysin, kun pelaaja suorittaa tehtäviä tai etenee tarinassa. Mielenterveyden voi palauttaa myös olemalla pimeässä niin kauan, että Daniel pyörtyy. Tämä kuitenkin jättää Danielin erittäin haavoittuvaiseksi lähistöllä olevia hirviöitä kohtaan.


title: Amnesia: The Dark Descent

text: Jos hirviö näkee Danielin, tämä rupeaa jahtaamaan häntä kunnes hän on poissa näkyvistä. Jos pelaaja on nähty, hänen täytyy paeta, sillä "Amnesia "ei anna käyttöön aseita. Danielin on löydettävä piiloutumispaikka, tai muurata ovia kivillä, tuoleilla ja muilla esteillä. Jos piiloutumispaikkaa ei ole tai olet umpikujassa, Daniel voi heittää esineitä hirviötä päin, mutta tämä hidastaa sitä vain hetken. Hirviöt voivat kuitenkin murtaa ovia ja potkia esineitä. Lisäksi ne liikkuvat äärimmäisen nopeasti, kun ne ovat nähneet saaliinsa. Pelaaja voi myös päättää piileskellä pimeässä mielenterveyden uhalla. Hirviöt, jotka kadottavat Danielin näkyvistään, etsivät häntä hetken aikaa ja lopulta katoavat.


title: Amnesia: The Dark Descent

text: Pelin päähenkilö Daniel herää preussilaisen Brennenburgin linnan käytävältä. Daniel löytää itselleen kirjoittamansa kirjeen, jossa hän kertoo juoneensa omasta tahdostaan muistinmenetyksen aiheuttavan juoman. Viestissään Daniel vannottaa itseään etsimään ja tappamaan linnan omistavan paroni Alexanderin. Daniel aloittaa matkan kohti linnan syvyyksiä. Hän huomaa pian, että linna on huonossa kunnossa. Lisäksi siellä liikkuu hirviötä, ja sisällä muodostuu kummallista punaista kudosta.


title: Amnesia: The Dark Descent

text: Daniel löytää matkan varrelta revittyjä päiväkirjanpalasia ja kokee takaumia, joista selviää lisää Danielin ja linnan lähimenneisyydestä. Käy ilmi, että Daniel oli hiljaittain käynyt tutkimusretkellä Afrikassa. Hän oli löytänyt mystisiä kuulan palasia ja koonnut ne yhteen. Kuulan kanssa tekemisiin joutuneita Danielin kollegoita oli alkanut kuolla oudosti, jolloin paroni Alexander oli tarjoutunut suojelemaan Danielia kuulaan sisältyvältä ”Varjolta”.


title: Amnesia: The Dark Descent

text: Alexanderin mukaan Varjo voitaisiin karkottaa ”vitae”-nimisellä aineella, jota saadaan ihmisiä kiduttamalla. Alexander piti tyrmässään "rikollisia", joiden kidutukseen Daniel aluksi osallistui. Vähitellen hän kuitenkin menetti uskonsa Alexanderiin ja lopulta kääntyi tätä vastaan. Alexanderin pyrkimyksenä olikin ollut päästä vitaen avulla takaisin omaan, vieraaseen maailmaansa, josta hän oli lähtöisin.


title: Amnesia: The Dark Descent

text: Pelin loppupuolella Daniel kohtaa Heinrich Cornelius Agrippan, jonka sielun Alexander on vanginnut. Agrippa pyytää Danielia vapauttamaan hänet oppilaansa Johann Weyerin kehittämän taikajuoman avulla kehostaan. Jos pelaaja tekee niin, hänen tulee sahata Agrippan pää irti.


title: Amnesia: The Dark Descent

text: Pelin viimeisessä huoneessa, Kuulakammiossa () pelaaja löytää alastoman Alexanderin valmistelemassa rituaalia, jolla pääsisi toiseen maailmaan. Pelaajalla on kolme tapaa päättää peli:


title: Amnesia: The Dark Descent

text: "Amnesiaa" voi laajentaa omilla tai muiden tekemillä tarinoilla. Myös Frictional Games on julkaissut pelille ilmaislaajennuksen ("").


title: Amnesia: The Dark Descent

text: On vuosi 1858. Pelaaja on lukitussa sellissä hylätyssä vankityrmässä. Fonografissa Justine-niminen nainen kertoo, että pelaaja on mukana psykologisessa kokeessa. Kun pelaaja ottaa sellin katossa roikkuvan lyhdyn (mikä on pelissä muuten hyödytön, koska pelissä ei tule vastaan öljyä), jonka voi ottaa vasta, kun ensimmäinen fonografi on aktivoitu. Oven lukko rikkoutuu ja pelaaja voi lähteä. Hän voi suorittaa eteensä tulevia tehtäviä tai jättää ne tekemättä, jolloin toinen kussakin tehtävässä osallisena oleva ihmishahmo kuolee tai jää henkiin. Lisäksi pelaajaa vaanivat Justinen "kosijat" (), kolme kidutuksen murjomaa hirviömäistä hahmoa.


title: Amnesia: The Dark Descent

text: Pelin lopussa pelaaja löytää uuden fonografin, joka laukaisee huoneen seinät sisään puristavan mekanismin. Pelaajan hahmo pyörtyy jälleen, mutta herää vahingoittumattomana. Käy ilmi, että hahmo on Justine itse, joka on koetellut omaa myötätuntoaan ja inhimillisyyttään.


title: MasterChef Australia

text: MasterChef Australia on australialainen ruoanlaitto-ohjelma, joka pohjautuu brittiläiseen MasterChef-formaattiin. Show'n tuomareina ovat ravintoloitsija ja keittiömestari Gary Mehigan, keittiömestari George Calombaris ja ruokakriitikko Matt Preston. Ensimmäisellä kaudella toimittaja Sarah Wilson toimi juontajana.


title: MasterChef Australia

text: Ensimmäinen jakso esitettiin 27. huhtikuuta 2009, ja kauden finaali näytettiin 19. heinäkuuta 2009. Ensimmäinen MasterChef Australian voittaja oli Julie Goodwin, 38, IT-toimistopäällikkö.


title: MasterChef Australia

text: Toisen kauden MasterChef Australia alkoi 19. huhtikuuta 2010. Julkisuuden henkilöiden MasterChef Australia, alkoi 30. syyskuuta 2009. Junior MasterChef Australia alkoi 12. syyskuuta 2010. Toisen kauden voittaja oli Adam Liaw, joka voitti seitsemän pisteen erolla vastustajansa Callum Hannin.


title: Vieira

text: Vieira voi tarkoittaa seuraavia:


title: Transnistrian vaakuna

text: Transnistrian vaakuna on uusittu versio Moldavian sosialistisen neuvostotasavallan vaakunasta, joka poistettiin käytöstä Moldovan itsenäistyttyä Neuvostoliitosta vuonna 1991. Ainut tärkeä muutos vaakunassa on punaisen nauhan tekstin muuttuminen: tosin kuin entisessä versiossa, akronyymi "PCCM" (eli "Moldavian Soviet Socialist Republic") poistettiin ja tilalle asetettiin moldovankielinen teksti "Република Молдовеняскэ Нистрянэ", joka tarkoittaa siirtokirjoitettuna "Republica Moldoveneascǎ Nistreanǎ".


title: Ontario (Kalifornia)

text: Ontario on kaupunki San Bernardinon piirikunnassa Kaliforniassa Yhdysvalloissa. Kaupungissa oli vuoden väestönlaskennassa 158 007 asukasta. Kaupunki sijaitsee noin 50 kilometrin päässä Los Angelesin keskustasta ja kaupungissa sijaitsee LA/Ontarion kansainvälinen lentoasema. Kaupungin nimen yhtäläisyys johtuu siitä että kaupungin lähtökohtana olleen siirtokunnan perustaneet Kanadalaisveljekset nimesivät siirtokunnan kotiprovinssinsa mukaan.


title: Ontario (Kalifornia)

text: Ontario on AHL:ssa pelaavan jääkiekkojoukkue Ontario Reignin kotikaupunki.


title: Lux Occulta

text: Lux Occulta (lat. "piilotettu valo" tai "valon salaisuudet") oli puolalainen avant-garde metal -yhtye, joka toimi vuosina 1994-2002. Yhtyeen vaikutteina ovat toimineet progressiivinen metalli ja black metal.


title: Solovjov

text: Solovjov (), naisilla Solovjova (Соловьёва) on yleisimpiä venäläisiä sukunimiä. Se perustuu henkilönimeen "Solovei" (Соловей), jonka merkitys on ’satakieli’. Nimi voi viitata seuraaviin henkilöihin tai asioihin:


title: Tomi Körkkö

text: Tomi Körkkö (s. 26. maaliskuuta 1991 Oulu) on suomalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan oikea laitahyökkääjä.


title: Tomi Körkkö

text: Körkkö on Laser HT:n kasvatti. Hän pelasi siellä kevääseen 2006 saakka, jonka jälkeen Körkkö siirtyi kaudeksi 2006–2007 Oulun Kärppien C-nuoriin. Hän voitti siellä SM-hopeaa keväällä 2007. Kaudella 2007–2008 Körkkö oli tehoilla 12+11=23 Joonas Donskoin kanssa Kärppien toiseksi paras pistemies Mikael Granlundin jälkeen. Hän voitti keväällä 2009 B-nuorten SM-pronssia. Körkön kausi 2009–2010 päättyi puolestaan A-nuorten Suomenmestaruuteen.


title: Tomi Körkkö

text: Kaudella 2010–2011 Körköstä tuli Kärppien A-nuorten kapteeni. Hän oli 19 osumallaan joukkueen paras maalintekijä. Körkkö debytoi SM-liigassa 18. marraskuuta 2010, jolloin Kärpät pelasi Saimaan Palloa vastaan. Hän sai jääaikaa 5.44 minuuttia ja keräsi teholukeman +1. Körkkö teki SM-liigauransa ensimmäisen maalin ja kauden ainoaksi jääneen pisteensä 4. tammikuuta 2011 Turun Palloseuraa vastaan. Ottelu oli hänelle SM-liigauran kolmas ja ensimmäinen kotona. Körkön osuma jäi Kärppien ainoaksi 1–4-tappioon päättyneessä ottelussa. Yhteensä Körkkö pelasi kauden aikana 13 SM-liigan runkosarjaottelua. Hän pelasi myös yhteensä kuuden Mestis-ottelun verran alle 20-vuotiaiden maajoukkueessa ja Kiekko-Laserissa tehden kaksi maalia.


title: Tomi Körkkö

text: Kauden 2011–2012 Körkkö pelasi suurimmaksi osaksi Kärppien A-nuorissa sekä Kiekko-Laserissa, joka ajautui kesken kauden konkurssiin joulukuussa 2011. Hän pelasi kauden aikana SM-liigassa 21 runkosarja- ja seitsemän playoff-ottelua tehden yhden maalin. Kaudesta 2012–2013 Körkkö kärsi suurimman osan olkapäävammasta ja loppukaudella hän sai lisäksi polvivamman. Körkkö pelasi SM-liigassa kaikkiaan 17 runkosarjaottelua tehopistein 1+1=2. Hän pelasi kauden aikana myös kolme ottelua lainalla Kajaanin Hokissa joulukuussa 2012.


title: Tomi Körkkö

text: Kaudella 2013–2014 Körkkö jäi Kärpissä hyvin vähälle peliajalle ja sai joukkueessa kauden aikana tililleen vain viisi European Trophy- ja kolme runkosarjaottelua. Lokakuussa 2013 hän siirtyi marraskuun maaottelutaukoon asti kestäneellä sopimuksella lainalla Mestis-joukkue Jokipoikiin. Joulukuussa Kärpät lainasi Körkön Kalevan Palloon aluksi joulutaukoon saakka. Hänen lainapestiään jatkettiin pariin otteeseen aina kauden loppuun saakka. Körkkö pelasi kauden aikana SM-liigassa yhteensä 31 runkosarjaottelua tehopistein 5+3=8.


title: Tomi Körkkö

text: Körkkö siirtyi kaudeksi 2014–2015 vuoden mittaisella sopimuksella SM-liigan nousijajoukkue Vaasan Sportin riveihin. Hänen kautensa jäi loukkaantumisen vuoksi kuitenkin vain 29 ottelun mittaiseksi. Joulukuussa 2014 Körkkö teki joukkueen kanssa vuoden mittaisen jatkosopimuksen. Kaksi vuotta myöhemmin, joulukuun 2016 lopulla hänen sopimustaan Sportin kanssa jatkettiin kahdella vuodella. Kaudella 2017–2018 Körkkö teki SM-liigan yhden kauden piste-ennätyksensä tehoilla 8+9=17.


title: Vasiljev

text: Vasiljev (), naisilla Vasiljeva (Васи́льева) on yleisimpiä venäläisiä sukunimiä. Se perustuu kreikkalaisperäiseen ristimänimeen "Vasili" (Васи́лий), jota suomessa vastaa etunimi Pasi. Nimi voi viitata seuraaviin henkilöihin tai asioihin:


title: The Mother and the Enemy

text: The Mother and the Enemy on puolalaisen avantgarde metal -yhtye Lux Occultan neljäs studioalbumi, joka on julkaistu vuonna 2001.


title: Forever Alone, Immortal

text: Forever Alone, Immortal on puolalaisen avantgarde metal -yhtye Lux Occultan ensimmäinen studioalbumi, joka on julkaistu vuonna 1996.


title: Westfield Group

text: Westfield Group on australialainen yritys, joka omistaa ja ylläpitää kauppakeskuksia Australiassa, Uudessa-Seelannissa, Yhdistyneessä kuningaskunnassa ja Yhdysvalloissa.


title: Adolf Wiklund

text: Adolf Jakob Wiklund (19. joulukuuta 1921 Bodum – 21. syyskuuta 1970 Frösön) oli ruotsalainen ampumahiihtäjä. Hän edusti seuratasolla östersundilaista F 4 Idrottsföreningiä. Wiklund voitti MM-kisoissa kolme mitalia, joista kaksi oli kultaisia ja yksi hopeinen. Hän osallistui olympialaisiin kerran, vuonna 1960. Wiklund oli tuolloin 20 kilometrin matkalla yhdeksästoista.


title: Aleksi Elorinne

text: Aleksi Elorinne (s. 3. helmikuuta 1990 Joensuu) on suomalainen jääkiekkopuolustaja, joka pelaa SM-liigajoukkue Tapparassa.


title: Aleksi Elorinne

text: Elorinne on Jokipoikien kasvatti. Hän siirtyi B-juniori-ikäisenä Espoo Bluesiin kaudeksi 2006–2007, joka päättyi B-nuorten SM-pronssiin, kuten myös seuraavakin kausi 2007–2008. Elorinteen kausi 2008–2009 päättyi A-nuorten Suomenmestaruuteen.


title: Aleksi Elorinne

text: Kaudeksi 2009–2010 Elorinne siirtyi Tapparan A-nuoriin. Hän teki SM-liigadebyyttinsä kaudella 2010–2011. Elorinne pelasi ensimmäisen SM-liigaottelunsa 28. lokakuuta 2010 Pelicansia vastaan. Hän sai siinä jääaikaa 2.11 minuuttia. Yhteensä Elorinne pelasi kauden aikana 12 SM-liigaottelua keräten kahdeksan jäähyminuuttia. Hän pelasi myös yhden ottelun lainalla Mestis-joukkue Lempäälän Kisassa.


title: Aleksi Elorinne

text: Maaliskuussa 2011 Elorinne teki 1+2-vuotisen jatkosopimuksen Tapparan kanssa. Tapparan kauden 2011–2012 avausottelussa 16. syyskuuta 2011 paikallisvastustaja Ilvestä vastaan hän teki liigauransa avausmaalin ja tehopisteen. Elorinne oli kuitenkin suurimman osan kaudestaan loukkaantuneena, eikä hän noussut Tapparan vakiopuolustajien joukkoon. Elorinne pelasi kauden aikana 11 SM-liigaottelua. Hän pelasi myös kolme ottelua sekä LeKissä että A-nuorissa.


title: Aleksi Elorinne

text: Elorinne palasi kaudeksi 2012–2013 vuoden mittaisella sopimuksella Jokipoikiin. Hän pelasi siellä kaksi kautta, joiden jälkeen Elorinne palasi toukokuussa 2014 try-outille Tapparaan. Syyskuun lopulla Elorinne sai loppukauden 2014–2015 kattavan jatkosopimuksen joukkueeseen. Hänen ensimmäinen kokonainen SM-liigakautensa toi 50 runkosarjaottelussa tehot 1+2=3 sekä 20 playoff-ottelussa neljä syöttöpistettä. Elorinteen teholukema oli sekä runkosarjassa (+14) että pudotuspeleissä (+9) Tapparan toiseksi paras. Hän voitti kauden päätteeksi SM-hopeaa. Elorinne pelasi ison osan kaudestaan myös lainalla LeKissä. Hän pelasi SM-liiga-, Mestis- ja CHL-ottelut yhteenlaskettuna kauden aikana peräti 92 sarjaottelua. Helmikuussa 2015 Elorinne teki 2+1-vuotisen jatkosopimuksen Tapparan kanssa.


title: Aleksi Elorinne

text: Kaudella 2015–2016, kuudennessa finaaliottelussa 26. huhtikuuta 2016 Helsingin IFK:ta vastaan Elorinne syötti Henrik Haapalan tekemän 2–1-voittomaalin, joka ratkaisi Tapparalle Suomenmestaruuden. Joulukuussa 2016 hän teki joukkueen kanssa kaksivuotisen jatkosopimuksen. Kaudella 2016–2017 Elorinne teki SM-liigan yhden kauden piste-ennätyksensä tehoilla 5+9=14. Hän voitti kauden päätteeksi Suomenmestaruuden. Kauden 2017–2018 päätteeksi Elorinne voitti SM-hopeaa.


title: Aleksi Elorinne

text: Elorinne on pelannut Suomen A-maajoukkueessa kahdeksan ottelua tehden kaksi syöttöpistettä. Hän korvasi vuoden 2015 Karjala-turnauksessa harjoituksissa loukkaantuneen Mikko Mäenpään ja teki A-maajoukkuedebyyttinsä turnauksen avausottelussa 5. marraskuuta 2015 Helsingin Hartwall Arenalla Venäjää vastaan.


title: Aleksi Elorinne

text: Elorinne pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Elorinne on pelannut kahdeksan nuorten ja 22 poikien maaottelua.


title: Mariana González Oliva

text: Mariana Alejandra González Oliva Gulla (s. 12. maaliskuuta 1976 Buenos Aires) on argentiinalainen maahockeypelaaja ja olympiamitalisti. Hän pelaa puolustajana. González on voittanut kaksi olympiamitalia, pronssia vuosina 2004 ja 2008. Hän on ollut voittamassa myös muun muassa maailmancupin vuonna 2002 ja Pan-Amerikan kisat vuosina 2003 ja 2007.


title: John Roll

text: John McCarthy Roll (8. helmikuuta 1947 – 8. tammikuuta 2011) oli Yhdysvaltain liittovaltion tuomari, joka palveli johtavana tuomarina Arizonan osavaltion tuomioistuinta. Roll kuoli, kun häntä oli ammuttu 19 muun ihmisen rinnalla osallistuessaan "Congress on Your Corner" -tilaisuuteen Safeway-ruokakaupan ulkopuolella La Toscana Village -kauppakeskuksessa, jossa Arizonan osavaltion kongressiedustaja Gabrielle Giffords oli pitämässä puhetta. Yhdysvaltain korkeimman oikeuden puheenjohtaja John Roberts julkaisi lausunnon mainiten: "Me oikeuslaitoksessa olemme kärsineet kauhean menetyksen, menettäessämme yhden omistamme, tuomari John Rollin."


title: Barri Griffiths

text: Barri Griffiths (s. 13. tammikuuta 1982) on walesilainen showpainija joka tunnetaan paremmin paininimellään Mason Ryan. Hänellä on sopimus World Wrestling Entertainmentin kanssa ja hän työskentelee sen Raw -brändissä sekä WWE:n farmiliigassa nimeltä Florida Championship Wrestling


title: Barri Griffiths

text: Griffiths aloitti uransa Birkenheadin showpainikoulussa vuonna 2006. Vuosina 2007 ja 2008 hän kiersi ympäri Britanniaa ja Eurooppaa painimassa nimillä "Celtic Warrior" ja "Smackdown Warrior".


title: Barri Griffiths

text: Kesällä 2009 Griffiths teki sopimuksen WWE:n kanssa. Hän debytoi Florida Championship Wrestlingissä nimellä Mason Ryan. Ensimmäisissä otteluissaan hän otteli mm. Johnny Curtisia, Tyler Reksiä, Johnny Primea ja Hunicoa vastaan.


title: Barri Griffiths

text: 22. heinäkuuta, Ryan voitti ensimmäisen kerran FCW Heavyweight mestaruuden triple threat ottelussa Johnny Curtisia ja tällöista mestaria Alex Rileya vastaan. Marraskuussa 2010 Ryan lähti kiertueelle Eurooppaan SmackDown brändin kanssa. Hän voitti Chavo Guerreron Belfastissa 4. marraskuuta ja uudelleen Liverpoolissa 6. marraskuuta.


title: Barri Griffiths

text: Ryan teki WWE televisio debyyttinsä 17. tammikuuta 2011 häiritsemällä John Cenaa kesken tämän matsin CM Punkin kanssa. Kun Nexus ympäröi Ryanin tämän potkaistua myös CM Punkia (joka oli itse suostunut tähän), CM Punk kutsui heidät pois. Ryan polvistui Punkin eteen ja Punk laittoi tälle käteen Nexusin tunnusnauhan.


title: Barri Griffiths

text:
pituus: 198 cm
paino: 135 kg


title: Joonas Liimatainen

text: Joonas Liimatainen (s. 4. heinäkuuta 1991 Tampere) on suomalainen jääkiekkopuolustaja, joka edustaa Vaasan Sportia lainalla SM-liigajoukkue Tampereen Tapparasta. Hän on aiemmin pelannut Tapparassa 37 SM-liigaottelua tehopistein 2+7=9 ja keräten 30 jäähyminuuttia. Liimatainen on pelannut myös Kazakstanin ja Iso-Britannian pääsarjoissa. Jatkoaika sivuston mukaan Liimatainen on isokokoiseksi pelaajaksi sulavasti luisteleva ja hyvin kiekkoa käsittelevä puolustaja joka viihtyy fyysisessä pelissä. Hän saa sekä yli -että alivoimavastuuta. Hänen heikkouksiin lueteltiin ylipelaaminen kiekon kanssa ja jäähy herkkyys.


title: Joonas Liimatainen

text: Liimatainen on Tampereen Ilveksen kasvatti ja pelasi sen junioreissa vielä hyökkääjänä. Hän oli kaudella 2006–2007 karsintasarjassa joukkueen C-nuorten paras pistemies ja syöttäjä tehoilla 7+13=20. Runkosarjassa Liimatainen oli 13 osumallaan Ilveksen paras maalintekijä. Hän siirtyi kaudeksi 2007–2008 Tapparan B-nuoriin jossa vaihtoi hyökkääjän paikalta puolustajaksi. Liimatainen oli heti tehoilla 7+20=27 joukkueen tehokkain puolustaja. Liimatainen teki SM-liigadebyyttinsä seuraavalla kaudella (2008–2009) ollessaan vasta 17- vuotias. Hän pelasi kauden ainoaksi jääneen SM-liigaottelunsa 28. helmikuuta 2009 Saimaan Palloa vastaan ja keräsi siinä teholukeman +1.


title: Joonas Liimatainen

text: Kauden 2009–2010 Liimatainen pelasi kokonaan Tapparan A-nuorissa ja toimi joukkueen varakapteenina. Hän oli tehoilla 4+11=15 joukkueen tehokkain puolustaja. Liimatainen nostettiin kaudeksi 2010–2011 Tapparan SM-liigarinkiin, mutta hän ei pelannut kauden aikana otteluakaan SM-liigassa. Liimatainen kuitenkin sai peliaikaa harjoituskaudella 2010 pelatussa European Trophy -turnauksessa ja hän pelasi miesten pelejä myös kahden Mestis-ottelun verran alle 20-vuotiaiden maajoukkueessa. Suurimman osan kaudestaan Liimatainen pelasi kuitenkin vielä Tapparan A-nuorissa, joiden tehokkain puolustaja hän oli tehoilla 2+24=26. Liimatainen sijoittui A-nuorten SM-liigan puolustajien pistepörssissä kuudenneksi HIFK:n Christian Silfverin kanssa.


title: Joonas Liimatainen

text: Liigauransa toisen ottelun Liimatainen pelasi yli kahden vuoden jälkeen debyytistään kaudella 2011–2012. Hän paikkasi alkukaudella loukkaantumisia, mutta murtautui Tapparan liigajoukkueen kokoonpanoon ja kuului heikon kauden pelanneen joukkueen positiivisiin yllättäjiin. Liimataisen tulokaskausi toi 37 runkosarjaottelussa tehot 2+7=9. Hän teki liigauransa avausmaalin 21. lokakuuta 2011 JYPiä vastaan. Liimatainen kärsi kauden aikana myös ylävartalovammasta joulu- ja tammikuussa. A-nuorissa hän pelasi kauden aikana kuusi ottelua. Liimatainen teki tammikuussa 2012 kolmivuotisen jatkosopimuksen Tapparan kanssa.


title: Joonas Liimatainen

text: Ennen kautta 2012–2013 Liimatainen pelasi Tapparassa kaksi European Trophy -ottelua, kunnes joukkue lainasi hänet koko kauden ajaksi hakemaan peliaikaa Mestis-joukkue Vaasan Sportista elokuussa 2012. Loukkaantumiset pilasi kuitenkin Liimataisen kauden ja hän pelasi runkosarjan aikana vain 28 ottelua.


title: Joonas Liimatainen

text: Kaudeksi 2013–2014 Liimatainen teki vuoden mittaisen sopimuksen Mestis-joukkue Lempäälän Kisan kanssa, mutta hänen sopimuksensa purettiin yhteisymmärryksessä kauden kynnyksellä siirtyäkseen Kazakstanin mestaruussarjassa pelaavan HK Astanan kanssa, hän kerkesin pelaamaan siellä vain yhden runkosarjaottelun polvivamman takia. Seuraavaksi Liimatainen siirtyi joulutaukoon asti ulottuvalla sopimuksella Suomi-sarjajoukkue Nokian Pyryyn. Hän pelasi sielläkin vain kolme ottelua, kunnes Liimatainen siirtyi Iso-Britannian EIHL-liigan Cardiff Devilsiin. Hän kuitenkin loukkaantui kolmen pelaamansa ottelun jälkeen, eikä Liimatainen palannut loppukaudella enää kaukaloihin loukkaantumisten takia.


title: Joonas Liimatainen

text: Kaudeksi 2014–2015 Liimatainen oli siirtymässä taas LeKiin, mutta hän jätti joukkueen jälleen ennen kauden alkua siirtyäkseen ulkomaille. Liimatainen teki reilu viikkoa myöhemmin sopimuksen EIHL-joukkue Dundee Starsin kanssa. 11 pelaamansa ottelun jälkeen, lokakuussa 2014 hänet kiinnitettiin NIHL-liigan Invicta Dynamosiin. Liimatainen ei kuitenkaan koskaan saapunut joukkueen vahvuuteen ja marraskuussa Dynamosin seurajohto päätti vastaamattomien yhteydenottojen jälkeen etsiä uuden vahvistuksen hänen tilalleen. Liimatainen ei pelannut loppukaudella enää missään.


title: Joonas Liimatainen

text: Syyskuussa 2015 Liimatainen teki loppukauden 2015–2016 kattavan sopimuksen KPK:n kanssa.


title: Joonas Liimatainen

text: Elokuussa 2016 Liimatainen teki koko kauden mittaisen sopimuksen Oxford City Starsiin (NIHL) opiskelujen takia. Liimatainen ilmoitti joukkueen kotisivuilla, että opiskelut veivät liikaa aikaa jonka takia hän ei pelannut kautta loppuun. Hän kerkesi pelaamaan 16 ottelua Oxford City Starsin paidassa.


title: Joonas Liimatainen

text: Liimatainen on ollut eri ikäkausimaajoukkueiden mukana, mutta on ollut vain yhdessä poikien maaottelussa kokoonpanossa.


title: Kardashianit

text: Kardashianit () on yhdysvaltalainen tositelevisiosarja, jota E!-kanava alkoi näyttää 14. lokakuuta 2007. Se kertoo varakkaan kuusilapsisen perheen elämästä. Suomessa sarjaa on näyttänyt Sub nimellä E! Rikkaat Kardashianit ja sittemmin AVA nimellä "Kardashianit".


title: TUBSAT-N

text: Tubsat-N oli Saksan ensimmäinen nanosatelliitti. Se oli tietoliikennesatelliitti. Sen suunnitteli Berliinin teknillinen korkeakoulu (Technische Universität Berlin eli TUB). Se laukaistiin 7. heinäkuuta 1998 venäläisestä K-407 Novomoskovsk-sukellusvenesstä Barentsin merellä - kantorakettina oli Shtil.


title: TUBSAT-N

text: Tubsat-N painoi 8,5 kilogrammaa. Sen koko oli 32 × 32 × 10,4 senttimetriä. Sen rata oli elliptinen: 400 × 750 kilometriä.


title: Aurora (sarjakuvahahmo)

text: Aurora (Jeanne-Marie Beaubier) on Marvel Comicsin tuottama supersankaritar. Auroran ensiesiintyminen tapahtui "X-Men" -lehden #120 numerossa vuonna 1979. Hahmon ovat luonneet Chris Claremont ja John Byrne.


title: Aurora (sarjakuvahahmo)

text: Supersankari Pohjantähti on Auroran veli.


title: Aurora (sarjakuvahahmo)

text: Auroran superkyvyt ovat supernopeus ja -kestävyys sekä lentokyky.


title: Aurora (sarjakuvahahmo)

text: Aurora on kanadalainen.


title: Italia talviolympialaisissa 1932

text: Italia osallistui Lake Placidin talviolympialaisiin 1932 12 miesurheilijan joukkueella. rattikelkkailussa ja pohjoismaisissa hiihtolajeissa kilpailleet italialaiset jäivät ilman mitaleja. Parhaan sijoituksen saavutti maan neljän miehen kelkkojen joukkue oltuaan viides.


title: Oravatyttö

text: Oravatyttö, oikealta nimeltään Doreen Green, on Marvel-kustantamon sarjakuvissa esiintyvä supersankarihahmo. Oravatytöllä on oravan kaltaiset kyvyt, terävät kynnet, ketteryys ja nopeus. Hän osaa myös kommunikoida oravien kanssa, ja hänellä on kaksi oravaa: Apina-Joe () ja Hipsuvarvas ().


title: Oravatyttö

text: Hahmon ensiesiintyminen tapahtui vuonna 1992 "Marvel Super-Heroes" -lehdessä. Hahmon ovat luoneet Steve Ditko ja Will Murray. Oravatyttö luotiin, kun Murray halusi kirjoittaa kevyemmän supersankaritarinan vastineeksi usein nähdyille vakaville ja dramaattisille tarinoille, joista oli tuohon aikaan tullut supersankarisarjakuvissa yleisimpiä.


title: Laitakari (Ii)

text: Laitakari on kylä ja niemi Iin kunnassa Perämeren rannalla noin kaksikymmentä kilometriä kunnan keskustasta pohjoiseen. Varsinainen kylä on vain muutaman kymmenen vakituisen asukkaan asuttama, mutta siellä sijaitsee runsaasti kesämökkejä. Laitakarissa on pieni suojattu satama kalastusaluksille ja huviveneille. Vuonna 1997 satamaan rakennettiin Nordtankin valmistama 500 kilowattitunnin tehoinen tuulivoimala, joka sai vierelleen kesällä 2009 toisen yhden megawattitunnin tehoisen voimalan.


title: Jarosław Szubrycht

text: Jarosław Szubrycht (s. marraskuussa 1974) on puolalainen musiikkitoimittaja, vokalisti ja lauluntekijä. Hänet tunnetaan parhaiten toiminnastaan avantgarde-metalliyhtyeessä Lux Occulta.


title: Jarosław Szubrycht

text: Tärkeimmiksi vaikuttajikseen Szubrycht on maininnut David Bowien, Mike Pattonin, Cronosin, Roman Kostrzewskin ja David Vincentin.


title: Jarosław Szubrycht

text: Lux Occulta


title: Jarosław Szubrycht

text: Terror


title: Jarosław Szubrycht

text: Haemorrhage


title: Jarosław Szubrycht

text: Virgin Snatch


title: Love Explosion

text: Love Explosion on Tina Turnerin neljäs studioalbumi, joka julkaistiin maaliskuussa 1979. Levy on nauhoitettu Euroopassa ja sen on tuottanut eräs Ranskan diskomusiikin ykkösnimistä, Alec R. Costandinos.


title: Iin Energia

text: Iin Energia Oy on Iin kunnan omistama sähköyhtiö. Se hankkii sähkönsä muun muassa Raasakan voimalaitoksesta, Ranan vesivoimalasta, Laitakarin tuulivoimaloista sekä sähkömarkkinoilta. Iin energialla on noin 4000 asiakasta, jotka kuluttavat sähköä vuosittain noin 56 miljoonaa kilowattituntia. Sähköverkon pituus on noin 600 km ja yhtiö työllistää kymmenkunta henkilöä.


title: Liettuan sosialistinen neuvostotasavalta (1918–1919)

text: Liettuan sosialistinen neuvostotasavalta (, , LSSR) oli lyhyen aikaa toiminut neuvostotasavalta. Sen perusti 16. joulukuuta 1918 Vincas Mickevičius-Kapsukasin johtama vallankumoushallitus. Liettuan neuvostotasavalta lakkasi 27. helmikuuta 1919 olemasta sen yhdistyttyä Valko-Venäjän sosialistisen neuvostotasavallan kanssa Liettualais-valkovenäläiseksi sosialistiseksi neuvostotasavallaksi. Vaikka Liettuan neuvostotasavallan johto esitti valtion olleen liettualaisten työläisten perustama, oli se pääosin Neuvosto-Venäjän nukkevaltio ja syy Liettuan–Neuvosto-Venäjän sodalle. Liettualaiset eivät yleisesti kannattaneet neuvostomielisyyttä ja ajoivat omaa kansallista Liettuan tasavaltaa, jonka itsenäisyyden Liettuan neuvosto julisti 16. helmikuuta 1918.


text: Saksan keisarikunta hävisi ensimmäisen maailmansodan ja allekirjoitti Compiègnen aselevon 11. marraskuuta 1918. Saksan armeija alkoi vetäytyä entisen Ober Ostin alueilta. Kaksi päivää myöhemmin Neuvosto-Venäjän johto luopui Brest-Litovskin rauhasta, jossa oli vahvistettu Liettuan itsenäisyys. Neuvosto-Venäjä aloitti offensiivin länteen Viroa, Latviaa, Liettuaa, Puolaa ja Ukrainaa vastaan tarkoituksena aloittaa maailmanvallankumous ja korvata itsenäiset kansalliset liikkeet neuvostotasavalloilla. Puna-armeija seurasi Saksan armeijan vetäytyviä sotilaita ja saapui Liettuaan joulukuun lopulla 1918.


text: Liettuassa kommunistit eivät olleet aktiivisia ennen kesää 1918. Liettuan kommunistinen puolue (LKP) järjestäytyi lokakuussa 1918 puolueen ensimmäisessä kongressissa Vilnassa, johon otti osaa 34 kommunistia. Pranas Eidukevičiksesta tuli puolueen ensimmäinen puheenjohtaja. Puolue päätti seurata Venäjän kommunistisen puolueen esimerkkiä ja järjestää Liettuassa sosialistisen vallankumouksen. 8. joulukuuta LKP muodosti kahdeksasta jäsenestä koostuneen vallankumoushallituksen, jota johti Vincas Mickevičius-Kapsukas. 16. joulukuuta vallankumoushallitus julkaisi manifestin, jossa Liettuan sosialistinen neuvostotasavalta julistettiin perustetuksi. Neuvostotasavallan perustaminen johti Liettuan–Neuvosto-Venäjän sotaan kansallisen Liettuan ja Neuvosto-Venäjän välillä.


text: Kapsukasin laatimassa manifestin luonnoksessa korostettiin läheisiä suhteita Neuvosto-Venäjään ja manifesti loppui iskulauseeseen: "Eläköön Venäjän sosialistinen federatiivinen neuvostotasavalta ja siihen sisältyvä Liettuan neuvostotasavalta!" Manifestin lopullisen version laati Venäjän kommunistinen puolue, joka poisti viittaukset Neuvosto-Venäjään. Kapsukas ei halunnut perustaa itsenäistä sosialistista tasavaltaa, koska hän oli kampanjoinut monta vuotta sosialistista patriotismia, separatismia ja Liettuan itsenäistymistä vastaan.


text: Julistauduttuaan itsenäiseksi neuvostotasavallaksi Liettuan SNT pyysi tukea Neuvosto-Venäjältä. Venäjä tunnusti Liettuan neuvostotasavallan itsenäisyyden 22. joulukuuta. Samana päivänä Puna-armeija miehitti Zarasain ja Švenčionysin. 24. joulukuuta julkistettiin vallankumoushallituksen manifesti Vilnassa. Ilmeisesti väliaikainen hallitus hajosi eikä saanut laajempaa tunnustusta. Liettuan kansallinen armeija ei ollut vielä kunnolla järjestäytynyt, eikä se pystynyt vastustamaan Puna-armeijan etenemistä. 5. tammikuuta 1919 Puna-armeija miehitti Vilnan. Tammikuun loppuun mennessä neuvostotasavallat hallitsivat 2/3 Liettuan pinta-alasta.


text: Liettuan neuvostotasavallalla ei ollut todellista valtaa ja se joutui luottamaan Venäjän tukeen. 21. tammikuuta Neuvosto-Venäjä antoi 100 miljoonan ruplan lainan Liettuan vallankumoushallitukselle. Liettuan SNT ei muodostanut missään vaiheessa omaa armeijaa. Helmikuussa 1919 Kapsukas lähetti sähkeen Moskovaan, jossa hän väitti liettualaisia koskeneen Puna-armeijan pakollisen asevelvollisuuden vain lisäävän vapaaehtoisten määrää Liettuan kansallisessa armeijassa. Miehitetyllä alueella neuvostotasavalta perusti vallankumouksellisia komiteoita ja neuvostoja, jotka perustuivat Venäjällä kehitettyihin rakenteisiin. Kaupalliset laitokset ja maat kansallistettiin. Maat oli tarkoitus kollektivisoida sen sijaan, että ne olisi jaettu pienviljelijöille. Taloudellisia vaikeuksia ja käteisen puutetta yritettiin korjata kieltämällä tammikuussa 1919 rahoituslaitoksia antamasta 250 ruplaa ylittävää summaa viikossa yhdelle asukkaalle. Liettuan SNT julisti kansainvälisyyttä ja ateismia, vaikka se olikin erittäin vaikeaa vahvasti katolisessa ja nationalistisessa Liettuassa. Työväenluokka kannatti yleisesti neuvostotasavaltaa, mutta Liettuassa se oli liian pieni laajan tuen saamiseksi. Suurin osa liettualaisista vieroksui neuvostopolitiikkaa, mikä vaikutti Liettuan neuvostotasavallan loppulliseen tappioon.


text: Liettualaiset ja saksalaiset vapaaehtoisjoukot pysäyttivät Puna-armeijan etenemisen 8.–15. helmikuuta 1919 ja estivät kansallisen Liettuan tilapäisenä pääkaupunkina toimineen Kaunasin miehittämisen. Helmikuun lopulla saksalaiset aloittivat hyökkäyksen Latviassa ja Liettuan pohjoisosassa. Sotilaallisten vaikeuksien ja liettualaisten vaikean yhteistyön edessä kommunistit päättivät yhdistää Liettuan neuvostotasavallan ja Valko-Venäjän neuvostotasavallan Liettualais-valkovenäläiseksi neuvostotasavallaksi, jota Kapsukas johti. Kommunistiset puolueet yhdistettiin myös Liettuan ja Valko-Venäjän kommunistiseksi puolueeksi, vaikkakin vain vuotta myöhemmin puolueet jatkoivat toimintaansa erillään.


text: Neuvostotasavaltojen yhdistämisellä oli kuitenkin pieni vaikutus. Puolan armeija valtasi Vilnan huhtikuussa 1919 Vilnan offensiivissa ja Minskin Operaatio Minskissä Puolan-Neuvosto-Venäjän sodan aikana. Liettualais-valkovenäläinen SNT hajosi.


text: Asetelman muututtua Puolan-Neuvosto-Venäjän sodassa Neuvosto-Venäjä miehitti Vilnan 14. heinäkuuta 1920. Venäjä ei siirtänyt kaupunkia liettualaiseen hallintoon, kuten oli sovittu Liettuan-Neuvosto-Venäjän rauhassa, joka oli allekirjoitettu vain kaksi päivää aiemmin. Sen sijaan Venäjä suunnitteli vallankaappausta, jossa Liettuan hallitus olisi kaadettu ja neuvostotasavalta palautettu samalla tavoin kuin kävi Valko-Venäjän neuvostotasavallan kohdalla. Neuvosto-Venäjä hävisi kuitenkin Varsovan taistelun ja joutui perääntymään puolalaisten voitettua. Eräiden historioitsijoiden mukaan Liettuan itsenäisyys pelastui sen ansiosta kommunistiselta vallankaappaukselta.


text: Sotien välisenä aikana Liettuan ja Neuvosto-Venäjän seuraajan Neuvostoliiton ulkosuhteet olivat yleisesti ystävälliset, mutta toisen maailmansodan syttymisen aikana heinäkuussa 1940 Neuvostoliitto miehitti Liettuan. Virallinen neuvostopropaganda kuvasi miehitystä "vallankumouksellisten massojen tahdon mukaisena neuvostovallan palauttamisena".


title: Rough

text: Rough on Tina Turnerin kolmas studioalbumi. Albumi julkaistiin syyskuussa 1978.


title: Acid Queen

text: Acid Queen on Tina Turnerin toinen sooloalbumi, joka on julkaistu vuonna 1975.


title: Tina Turns the Country On

text: "Tina Turns the Country On!" on Tina Turnerin ensimmäinen sooloalbumi, joka on julkaistu vuonna 1974. Tina oli yhdessä silloin vielä Ike Turnerin kanssa.


title: Työturvallisuuskeskus

text:
Työturvallisuuskeskus ry (TTK) on koulutuksen ja kehittämisen asiantuntijaorganisaatio. Se tarjoaa työpaikoille koulutusta, tiedotusta, aineistoa ja kehittämispalveluja sekä ylläpitää työsuojeluhenkilörekisteriä. Tavoitteena on parantaa työturvallisuutta, työhyvinvointia ja tuloksellisuutta sekä esimiestyön ja yhteistoiminnan edellytyksiä työyhteisöissä. TTK:n asiakkaita ovat ensisijaisesti työsuojelupäälliköt, työsuojeluvaltuutetut, työterveyshenkilöstö, esimiehet ja luottamushenkilöt.
TTK toiminnan päärahoitus tulee työnantajien maksamista tapaturmavakuutusmaksuista Työsuojelurahaston kautta. TTK on työmarkkinakeskusjärjestöjen hallinnoima organisaatio. Sen hallituksessa ovat EK:n, Kunnallisen työmarkkinalaitoksen, Kirkon työmarkkinalaitoksen, SAK:n, Akavan ja STTK:n edustajat.


title: Työturvallisuuskeskus

text: Työsuojeluhenkilörekisteri on työsuojelun yhteistoimintahenkilöstön rekisteri. Rekisteri on sosiaali- ja terveysministeriön hallinnoima.Rekisteriin tallennetaan työnantajien ilmoitusten perusteella yksityisen sektorin ja kunta-alan työpaikkojen työsuojeluhenkilöstön yhteystietoja. Ilmoitusvelvollisuus perustuu lakiin: Laki työsuojeluhenkilörekisteristä (1039/2001)


title: Työturvallisuuskeskus

text: TTK hallinnoi työnantajille vapaaehtoista Työturvallisuuskorttijärjestelmää sekä pitää rekisteriä Työturvallisuuskortin haltijoista ja kurssinjohtajista. Lisäksi TTK vastaa koulutusmateriaalin tuottamisesta.


title: Työturvallisuuskeskus

text:
TTK julkaisee yhdessä Työsuojelurahaston kanssa Telma–lehteä, joka on maksuton työelämän kehittämisen erikoislehti.
TTK:n toimisto sijaitsee Helsingissä, mutta se järjestää koulutustilaisuuksia eri puolella Suomea.


title: Työturvallisuuskeskus

text: TTK:n toiminnassa keskeistä on toimialoilla tehtävä työturvallisuus- ja työhyvinvointityö. Työturvallisuuskeskuksen yhteydessä toimii neljä toimialaryhmää ja 21 teollisuuden ja kuljetusalan työalatoimikuntaa:


title: Työturvallisuuskeskus

text:
Kuljetus- ja logistiikkaryhmä
Kuntaryhmä


title: Työturvallisuuskeskus

text: Palveluryhmä


title: Työturvallisuuskeskus

text: Teollisuusryhmä


title: Työturvallisuuskeskus

text:
Nämä työryhmät suunnittelevat oman alansa koulutusta, tiedonvälitystä ja muita hankkeita, joilla edistetään kyseisen alan työpaikkojen työturvallisuutta ja työhyvinvointia sekä työsuojeluyhteistoimintaa. Kunkin alan työnantaja-, toimihenkilö- ja työntekijäjärjestö nimeää edustajansa näihin ryhmiin ja toimikuntiin. Ryhmän tai toimikunnan sihteerinä toimii TTK:n asiantuntija.
Lisäksi TTK yhteydessä toimii kaksi asiantuntijaryhmää Työelämän päihdeasiantuntijat ja Tuottavuus-, tuloksellisuus- ja työelämän laatuasiantuntijat. Asiantuntijaryhmät suunnittelevat oman asiantuntemusalansa koulutusta, tiedonvälitystä ja muita hankkeita. Työnantaja- ja palkansaajakeskusjärjestöt nimeävät edustajansa asiantuntijaryhmiin.


title: Työturvallisuuskeskus

text: TTK on perustettu vuonna 1970 ja se toimii yhdistysmuotoisesti. SAK ja STTK sekä nykyisen EK:n edeltäjä, Suomen Työnantajain Keskusliitto (STK) sopivat 1.4.1970 Työturvallisuuskeskus ry (TTK) perustamisesta silloisen Työsuojelun keskustoimikunnan toimistoksi.TTK:n ylläpitämiä verkkosivustoja:


title: Wildest Dreams (albumi)

text: Wildest Dreams on rocklaulaja Tina Turnerin vuonna 1996 julkaistu kahdeksas studioalbumi. Se sisältää myös James Bond -elokuvan "007 ja kultainen silmä" tunnuskappaleen ”GoldenEye”.


title: Friskis&Svettis

text: Friskis&Svettis on Ruotsista lähtöisin oleva kuntoliikuntajärjestö. Friskis&Svettiksen perusti ruotsalainen liikunnanohjaaja Johan Holmsäter. Ensimmäinen Friskis&Svettis-jumppa järjestettiin Tukholmassa vuonna 1978.


title: Friskis&Svettis

text: Tavallisimmin Friskis&Svettis järjestää jumppia, mutta osalla seuroista on myös ohjattua juoksua ja sauvakävelyä sekä mahdollisesti kuntosali- tai muuta toimintaa.


title: Friskis&Svettis

text: Vuoden 2011 alussa Friskis&Svettis-seuroissa oli yhteensä yli 520 000 jäsentä. F&S-seuroja on 158, suurin osa Ruotsissa ja Norjassa. Lisäksi Friskis&Svettis toimii Kööpenhaminassa, Brysselissä, Luxemburgissa, Pariisissa, Lontoossa ja Aberdeenissa. Suomessa on kaksi seuraa, Friskis&Svettis Helsinki ja Friskis&Svettis Vantaa.


title: Friskis&Svettis

text: Friskis&Svettis Helsinki perustettiin vuonna 1992 ja samana vuonna aloitettiin Kaivopuiston puistojumpat. Vantaan seura aloitti toimintansa vuonna 2006.


title: Friskis&Svettis

text: Friskis&Svettis toimii pääosin vapaaehtoisvoimin. F&S-seuroissa on mukana yli 15 000 vapaaehtoista: ohjaajia, järjestelijöitä ja muita aktiiveja, jotka osallistuvat seurojen toiminnan järjestämiseen. Isoimmilla seuroilla voi olla myös palkattua henkilökuntaa.


title: Marucho Marukura

text: Marucho Marukura on kuvitteellinen hahmo Bakugan tv-sarjassa. Hänen kumppaneidensa nimet ovat Preyas, Elfin, Akvimos ja Radizen. Debyytissään hän on noin 11-vuotias. Hän on Aquos-ominaisuuden käyttäjä.


title: Marucho Marukura

text: Marucho on nuorin Bakugan-taistelijoista ja hän on erittäin lyhyt. Hänen perheensä on hyvin rikas, joten useimmat kulkuvälineet, joita taistelijat käyttävät, ovat Maruchon perheen omistamia. Marucho on poika.


title: COMPASS

text: COMPASS on saksalainen CubeSat-satelliittien perhe.


title: COMPASS

text: COMPASS-1 satelliitin rakensi Fachhochschule Aachen ja se laukaistiin intialaisella PSLV-kantoraketilla 28. huhtikuuta 2008. Satelliitti on kaukokartoitusta varten kehitetty.


title: COMPASS

text: COMPASS-2 on saman korkeakoulun kehittämä Cubesat-3U-nanosatelliitti. Sen avulla pyritään luomaan uudenlainen satelliitin tietoliikennejärjestelmä, jota voitaisiin alkaa laajemmin käyttää Cubesat-satelliiteissa.


title: TEPO

text: TEPO eli terroripommiryhmä on Suomen poliisin pommiryhmä. Se on osa Helsingin poliisin valmiusyksikköä (Karhu-ryhmä), johon kuuluu johdon ja koulutuksen sekä varsinaisten toimintaryhmien lisäksi tekniikka- ja koiraryhmät sekä tarvittaessa neuvotteluryhmä. Terroripommiryhmän tehtävänä on purkaa pommit ja niitä muistuttavat esineet pommirobottien ja muiden apuvälineiden avulla. Jokaisessa poliisin kihlakunnassa on yleensä ainakin yksi TEPO-koulutuksen saanut konstaapeli.


title: Madeiran kasvitieteellinen puutarha

text: Madeiran kasvitieteellinen puutarha () on kasvitieteellinen puutarha Funchalin liepeillä Madeiran saarella.


title: Madeiran kasvitieteellinen puutarha

text: Puutarha on perustettu vuonna 1960. Puisto saa EU:n rahoitusta saaren endeemisten kasvilajien geeniperimän säilyttämistä varten. Puistoalueen erikoinen mikroilmasto sallii myös kaukaisten lajien kasvatuksen, ja puistossa kasvatetaan kaikkiaan 2 500 kasvilajia, joista kaukaisimmat ovat kotoisin Himalajalta, Siperiasta ja Etelä-Amerikasta.


title: Madeiran kasvitieteellinen puutarha

text: Puutarhaan pääsee keskustasta helpoiten keltaisella kaupunkibussilla. Puutarhan pohjoispuolella on Monten kaupunginosaan johtavan köysiradan asema.


title: Matteus Lähdesmäki

text: Matteus Lähdesmäki (s. 27. huhtikuuta 1987) on suomalainen vapaaottelija, joka edustaa Shooto Lahtea. Lähdesmäki on käynyt 15 ottelua ammattilaissäännöin, joista hän on voittanut kahdeksan ja hävinnyt neljä, otteluista kolme on päättynyt tasan. Vuonna 2009 Lähdesmäki otteli lajin Euroopan mestaruudesta Alexandre Abinia vastaan voittaen ottelun.


title: Enter Chaos

text: Enter Chaos on puolalainen melodisen death metalin yhtye, joka on perustettu vuonna 2002. Vuonna 2004 julkaistun albumin "Dream Worker" jälkeen yhtye on ollut vailla levy-yhtiötä.


title: Enter Chaos

text: Viimeisin tunnettu kokoonpano


title: Enter Chaos

text: Entiset jäsenet


title: Dreamworker

text: Dreamworker on puolalaisen melodisen death metalin yhtyeen Enter Chaosin ensimmäinen studioalbumi, joka on julkaistu vuonna 2002.


title: I Should Be So Lucky

text: I Should Be So Lucky on kappale Kylie Minoguen debyyttialbumilta "Kylie" (1988). Se julkaistiin 29. joulukuuta 1987, ja sen kirjoittivat ja tuottivat Stock, Aitken ja Waterman. Se oli kaupallinen menestys ja nousi listaykköseksi Isossa-Britanniassa ja Australiassa.


title: Karate Champ

text: Karate Champ on Technos Japan kehittämä vuonna julkaistu karateaiheinen kolikkopeli. Peli julkaistiin vuotta myöhemmin Apple II:lle, Commodore 64:lle ja vuonna 1986 Nintendolle. Japanissa peli tunnetaan nimellä Karate Dō. 16. maaliskuuta 2010 peli julkaistiin Japanissa Virtual Consolen kautta Wiille.


title: Karate Champ

text: Pelaaja ohjaa karatekilpailijaa, jolla hän ottelee yhdeksässä eri paikassa tietokonetta vastaan. Pelaaja ohjaa valkoiseen karategi asuun pukeutunutta hahmoa, kun taas tietokoneen ohjaamalla hahmolla on punainen puku. Otteluiden voittaja ratkeaa voittamalla kaksi erää kolmesta. Pelissä ei ole energiapalkkia vaan erä päättyy yhdestä onnistuneesta iskusta. Osumasta saa joko puolikkaan tai täyden pisteen. Mikäli ottelun 30 sekunin aika raja ehtii kulua loppuun ratkeaa ottelun voittaja pisteiden perusteella. Jokaisen ottelun jälkeen tulee bonus kierros, jossa voittaja voi saada lisäpisteitä osumalla lentäviin esineisiin.


title: Aura Sense

text: Aura Sense on puolalaisen melodisen death metalin yhtyeen Enter Chaosin toinen studioalbumi, joka on julkaistu vuonna 2004.


title: Anastasija Pavljutšenkova

text: Anastasija Sergejevna Pavljutšenkova (, s. 3. heinäkuuta 1991 Samara) on venäläinen tennispelaaja.


title: Anastasija Pavljutšenkova

text: Pavljutšenkova voitti juniorisarjassa kolme kaksinpelin ja neljä nelinpelin Grand Slam -turnausta. Hän voitti Australian avoimissa 2006 tyttöjen kaksinpelin loppuottelussa Caroline Wozniackin. Hän voitti samassa turnauksessa myös nelinpelin mestaruuden Sharon Fichmanin kanssa, kuten Ranskan avoimissakin. Saman vuoden Yhdysvaltain avointen kaksinpelin finaalissa Pavljutšenkova kukisti Tamira Paszekin ja voitti lisäksi nelinpelin mestaruuden parinaan Alisa Kleibanova. Australian avoimissa 2007 Pavljutšenkova voitti kaksinpelin loppuottelussa Madison Brenglen. Saman vuoden Yhdysvaltain avoimissa hän voitti tyttöjen nelinpelin yhdessä Urszula Radwańskan kanssa.


title: Anastasija Pavljutšenkova

text: Pavljutšenkova pelasi ensimmäiset ITF-tason ammattilaisturnauksensa vuonna 2005. Seuraavana vuonna hän debytoi WTA-kiertueella sekä voitti yhden ITF-tason kaksinpeli- ja kaksi nelinpeliturnausta. Hän selviytyi pääsarjaan Wimbledonissa 2007, mutta putosi jatkosta ensimmäisellä kierroksella. Saman vuoden Australian ja Yhdysvaltain avoimissa hän jäi karsintaan.


title: Anastasija Pavljutšenkova

text: Pavljutšenkova nousi 2008 maailmanlistalla 50 parhaan joukkoon. Hän selviytyi Wimbledonissa kolmannelle kierrokselle, Ranskan ja Yhdysvaltain avoimissa toiselle kierrokselle ja putosi karsinnoissa Australian avoimissa. Hän voitti ensimmäisen WTA-kiertueen nelinpeliturnauksensa kukistettuaan parinsa Sorana Cîrstean kanssa Fesin turnauksen loppuottelussa Alisa Kleibanovan ja Jekaterina Makarovan 6–2, 6–2.


title: Anastasija Pavljutšenkova

text: Pavljutšenkova eteni 2009 Indian Wells Mastersissa välieräotteluun, jonka hävisi Ana Ivanovićille 2–6, 3–6. Ranskan avoimissa hän karsiutui kolmannella kierroksella ykkössijoitetulle Dinara Safinalle. Wimbledonissa hän putosi toisella kierroksella, Australian ja Yhdysvaltain avoimissa ensimmäisellä kierroksella.


title: Anastasija Pavljutšenkova

text: Pavljutšenkova saavutti ensimmäiset WTA-kiertueen kaksinpelimestaruutensa 2010. Hän voitti Monterreyn turnauksen loppuottelussa Daniela Hantuchován 1–6, 6–1, 6–0 ja Istanbulin finaalissa Jelena Vesninan 5–7, 7–5, 6–4. Cincinnatin turnauksessa hän selviytyi välieriin. Australian avoimissa hän karsiutui toisella kierroksella. Ranskan avoimissa hän hävisi kolmannella kierroksella ykkössijoitetulle Serena Williamsille 1–6, 6–1, 2–6 ja Wimbledonissa samalla kierroksella Caroline Wozniackille. Yhdysvaltain avoimissa hän eteni neljännelle kierrokselle. Kauden päätteeksi hän oli maailmanlistalla 21:s.


title: Anastasija Pavljutšenkova

text: Pavljutšenkova voitti 2011 uransa toisen WTA-kiertueen nelinpelimestaruuden kukistettuaan Brisbanen turnauksen loppuottelussa parinsa Alisa Kleibanovan kanssa Klaudia Jansin ja Alicja Rosolskan 6–3, 7–5. Saman turnauksen kaksinpelissä Pavljutšenkova eteni välieriin. Australian avoimissa hän hävisi kolmannella kierroksella Iveta Benešoválle. Hän saavutti uransa parhaan rankingsijoituksen oltuaan 31. tammikuuta sijalla 14. Maaliskuussa Pavljutšenkova otti kolmannen turnausvoittonsa, kun hän voitti Monterreyn finaalissa Jelena Jankovićin. Ranskan avoimissa Pavljutšenkova eteni puolivälieriin asti. Turnauksen neljännellä kierroksella hän voitti kolmanneksi sijoitetun Vera Zvonarjovan. Puolivälierissä hän hävisi hallitsevalle mestarille, Francesca Schiavonelle luvuin 6–1, 5–7, 5–7. Wimbledonissa hän putosi toisella kierroksella. Yhdysvaltain avoimissa Pavljutšenkova voitti kolmannella kierroksella Jelena Jankovićin ja neljännellä Francesca Schiavonen, kunnes hävisi puolivälierissä Serena Williamsille.


title: Taivasmatka

text: Taivasmatka on suomalainen vuonna 2001 valmistunut lyhytelokuva. Elokuvan on käsikirjoittanut ja ohjannut saarijärveläinen Janne Heinonen ja tuottanut TAMK/Taide ja viestintä.


title: Taivasmatka

text: Elokuvaa kuvattiin Kannonkosken Käräjämäessä ja Saarijärven Pajupurolla sekä Pyhä-Häkin kansallispuistossa ja siinä näyttelivät mm. Teemu Lehtilä ja Anu Sinisalo.


title: Taivasmatka

text: Elokuva voitti erikoispalkinnon Tampereen elokuvajuhlilla vuonna 2002 sekä pääpalkinnon Outokummun Kinokisassa samana vuonna. Elokuva on esitetty mm. Hollannin televisiossa.


title: Hjalmar Skog

text: Hjalmar Skog () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Aa-joella vuonna 1917. Myöhemmin hän osallistui Suomen sisällissotaan Valkoisen armeijan jääkärijoukkojen rykmenttitason esikuntatehtävissä. Lopullisen leipätyönsä hän teki Valtionrautateillä, mutta hänen sotilastaitojaan tarvittiin vielä kerran, nimittäin jatkosodan aikana koulutustehtävissä.


title: Hjalmar Skog

text: Skogin vanhemmat olivat merikapteeni Henrik Emil Ludvig Skog ja Hulda Augusta Charlotta Lindroos. Hänet vihittiin avioliittoon vuonna 1920 Eva Ingeborg Katharina Petersenin kanssa, josta hän erosi vuonna 1927. Toistamiseen hän avioitui Ruth Tellervo Marianne Karisjoen kanssa. Hän kävi seitsemän luokkaa Nya svenska läroverket i Helsingfors-nimistä oppilaitosta ja Helsingin teollisuuskoulun konerakennusosaston. Opintojaan hän jatkoi Saksassa Köthenin teknillisessä ja kauppakorkeakoulussa, jossa hän suoritti koneinsinööritutkinnon vuonna 1918.


title: Hjalmar Skog

text: Skog liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 6. toukokuuta 1915 ja sijoitettiin harjoitusjoukon 2. komppaniaan. Myöhemmin hänet siirrettiin 27. Jääkäripataljoonan perustamisen yhteydessä sen 1. konekiväärikomppaniaan, josta hänet siirrettiin 8. marraskuuta 1915 alkaen pataljoonan 3:nteen ja 21. joulukuuta 1915 alkaen 4. komppaniaan. Komppaniastaan Skog siirrettiin hänellä todetun sairauden johdosta pataljoonan täydennysjoukkoon 19. huhtikuuta 1916 ja palautettiin takaisin komppaniaansa parannuttuaan 11. tammikuuta 1917. Hän osallistui taisteluihin ensimmäisessä maailmansodassa Saksan itärintamalla Aa-joella. Pataljoonan rintamakomennuksen jälkeen hän osallistui Libaussa vuonna 1917 järjestetylle Rautatienrakennuskurssille.


title: Hjalmar Skog

text: Skog saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan talouspäälliköksi 3. jääkärirykmenttiin, josta hänet siirrettiin 11. huhtikuuta 1918 alkaen 6. jääkärirykmentin adjutantiksi. Skog osallistui sisällissodan taisteluihin Tampereella ja Viipurissa.


title: Hjalmar Skog

text: Sisällissodan jälkeen Skog sai opintolomaa armeijasta ja suoritti koneinsinööritutkinnon. Koulusta palattuaan hänet sijoitettiin 1. helmikuuta 1919 alkaen laivaston palvelukseen ja määrättiin insinööriupseeriksi tykkivene Klas Hornille, josta hänet siirrettiin jo 1. marraskuuta 1919 Meripataljoonan komentajaksi. Meripataljoonasta hänet siirrettiin 1. helmikuuta 1920 alkaen päälliköksi miinakomppaniaan. Merivoimista Skog siirrettiin 31. joulukuuta 1920 alkaen talouspäälliköksi Polkupyöräpataljoona 3:een ja siirtyi 14. maaliskuuta 1924 alkaen komppanianpäälliköksi 4. komppaniaan. Takaisin talouspäällikön tehtäviin hän palasi 1. tammikuuta 1925. Polkupyöräpataljoonasta hänet siirrettiin 19. huhtikuuta 1926 alkaen Pohjois-Savon rykmenttiin, jossa hänet sijoitettiin komppanianpäälliköksi 4. komppaniaan. Komppanianpäällikön tehtävistä hänet siirrettiin 5. elokuuta 1927 alkaen rykmentin rahastonhoitajaksi. Skog erosi armeijan palveluksesta 23. joulukuuta 1927. Eronsa jälkeen hän siirtyi Elektrolux oy:n palvelukseen ja palveli yritystä vuoteen 1930 saakka, jolloin hän siirtyi Asea oy:n palvelukseen Helsinkiin, ollen sen palveluksessa vuoteen 1932 saakka. Myöhemmin hän työskenteli muun muassa vuonna 1935 Ab Machinery oy:ssä Turussa ja toimi vuosina 1933–1935 Turun teollisuuskoulun opettajana sekä työskenteli vuonna 1936 Meta oy:n ja vuodesta 1938 alkaen Oy Packalen ab:n palveluksessa Helsingissä. Lopulta hän siirtyi vuonna 1939 Valtionrautateiden palvelukseen, jossa hän palveli aina vuoteen 1951 saakka. Skog on haudattu Hankoon.


title: Hjalmar Skog

text: Skog työskenteli talvisodan aikana Valtionrautateillä, mutta jatkosodan puhjettua hänet komennettiin aluksi komppanianpäälliköksi Jalkaväenkoulutuskeskus 4:ään, mutta siirrettiin myöhemmin huoltopäälliköksi. Koulutuskeskuksesta hänet siirrettiin vuonna 1942 talouspäälliköksi Kotijoukkojen esikuntaa, mutta vapautettiin aseellisesta palveluksesta vielä samana vuonna ikänsä perusteella.


title: Sun Axelsson

text: Mignon "Sun" Walhelde Axelsson Piper (10. elokuuta 1935 Göteborg, Ruotsi – 14. tammikuuta 2011) oli ruotsalainen kirjailija, kriitikko ja kääntäjä.


title: Sun Axelsson

text: Hänen teoksistaan tunnetuin on "Honungsvargar", jonka pohjalta Christina Olofson on ohjannut elokuvan "Hunajasudet" ("Honungsvargar", 1990). Teos oli ehdokkaana Pohjoismaiden Neuvoston kirjallisuuspalkinnon saajaksi 1985. Hänet tunnetaan myös Pablo Nerudan ruotsintajana. Suomeksi hänen teoksistaan on ilmestynyt ainoastaan lastenkirja "Sagan om sagan" (1987, suom. "Satu sadusta", 1988)


title: Sun Axelsson

text: Axelsson osallistui 1987 Lahden kirjailijakokoukseen.


title: Sandra Záhlavová

text: Sandra Záhlavová (s. 10. lokakuuta 1985 Plzeň, Tšekkoslovakia) on tšekkiläinen tennispelaaja. Parhaimmillaan hän on sijoittunut WTA-maailmanlistalla sijalle 78 kesäkuussa 2010.


title: Sandra Záhlavová

text: Vuonna 2008 ollessaan maailmanlistan sijalla 215, hän pääsi Yhdysvaltain avointen pääsarjaan. Pääsarjan avauskierroksella hän hävisi Voljga Gavartsovalle. Vuonna 2010 hän pääsi Australian avoimissa toiselle kierrokselle voitettuaan Coco Vandeweghen. Toisella kierroksella hän hävisi Marion Bartolille. Muissa kauden Grand Slam -turnauksissa hän jäi avauskierrokselle.


title: Sandra Záhlavová

text: Vuonna 2011 Záhlavová voitti Australian avointen avauskierroksella Renata Voráčován, mutta hävisi toisella kierroksella Venus Williamsille luvuin 7–6(6), 0–6, 4–6. Ranskan avointen ensimmäisellä kierroksella hän hävisi Zheng Jielle ja Wimbledonin avauskierroksella Iveta Benešoválle.


title: Marsujen värit

text: Marsuille on jalostettu suuri määrä erilaisia värityksiä. Lajin alkuperäisen värityksen uskotaan olevan mustatikattu ruskea eli "golden agouti". Marsujen värit voidaan jakaa mustan ja punaisen sarjan väreihin sekä valkoisiin. Joistain värityksistä on olemassa myös punasilmäinen muunnos, joka lasketaan omaksi värikseen. Sileäkarvaisilla marsuilla jalostetaan kutakin väritystä ja kuviota omana muunnoksenaan, kun taas pitkä- ja karkeakarvaisilla roduilla turkin värillä ei ole merkitystä.


title: Marsujen värit

text: Näyttelyissä marsun väriä arvioidessa kiinnitetään huomiota värin oikeaan sävyyn, tasaisuuteen ja siihen, että karvat ovat tyvestä asti oikeanväriset. Kuvioiduilla marsuilla ensisijainen arvosteluperuste on kuvion laatu, joskin myös värisävyt arvostellaan.


title: Marsujen värit

text: Marsun väri ilmoitetaan perinteisesti siten, että ensin mainitaan silmien väri (jos värityksestä on sekä tumma- että punasilmäinen versio) ja sitten värin ja kuvion nimi. Yksivärisestä marsusta voidaan käyttää kuvionimeä "self". Kuvionimeä käytetään vain, jos väritys vastaa kuvion standardia. Esimerkiksi standardinvastainen dutch-kuvioinen marsu, jonka mustat alueet ovat brindlejä, ei ole "brindle dutch" vaan "brindle and white". Kirjavilla marsuilla värit ilmoitetaan runsausjärjestyksessä runsaimmasta alkaen. Esimerkiksi:


title: Marsujen värit

text: Self tarkoittaa tasaväristä marsua, joka ei ole tikattu, sekavärinen eikä tan- tai valkokuvioinen. Väritys ilmoitetaan yleensä muodossa self ja värin nimi, esimerkiksi self saffron tai self dark eyed white. Rotumarsuilla pyritään mahdollisimman tasalaatuiseen ja selkeästi muista erottuvaan värisävyyn, "lemmikkitasoisilla" tai sekarotuisilla sävy voi kuitenkin vaihdella tai olla epämääräinen vaikka yksilö olisi geneettisesti self.Nonself agouti ja nonself argente: "Tikattu" kaksivärinen marsu. Tikatuissa karvoissa juuri ja kärki ovat samaa väriä, keskiosa toista. Nonself agouti ja nonself argente ovat mahasta yksivärisiä, muutoin kauttaaltaan tikattuja. Agoutilla on mustat silmät, argentella punaiset. Useita eri väriyhdistelmiä.


title: Marsujen värit

text: Self agouti ja self argente: Kuten nonself agouti ja nonself agouti, mutta marsu on kauttaaltaan tikattu.


title: Marsujen värit

text: Tikattujen marsujen väritysten nimeäminen poikkeaa osittain tasaväristen marsujen värinimistä:


title: Marsujen värit

text: Tan: Merkkivärinen marsu, jolla on pohjavärissä kullanruskeaa väriä("golden") merkkeinä. Enimmäkseen tumma marsu, jolla on kullanruskeaa vatsassa, leuassa sekä sierainten ja silmien ympärillä, lisäksi pilkut silmien yläpuolella ("peaspotit" eli "piipottimet") ja tikkausta kyljissä. Pohjaväri voi olla mikä tahansa mustan sarjan standardiväri eli black, chocolate, grey, lilac tai beige. Ihanteellisessa kuviossa piipottimet ja silmärenkaat ovat selkeät, kylkitikki eroottuu selkeänä puoliväliin marsun korkeutta ja vatsa on tasaisen merkkivärinen; kuviot eivät ole kuitenkaan liian suuret tai sulaudu toisiinsa, ja marsu on kuvioita ja kylkitikkejä lukuun ottamatta puhdas pohjaväriltään. Värityksen nimitys muodostuu pohjavärin nimestä ja sanasta tan esimerkiksi grey tan.


title: Marsujen värit

text: Fox: merkkivärinen kuten tan, merkit mahdollisimman puhtaanvalkoiset. Pohjaväreinä hyväksytään samat kuin tanilla.


title: Marsujen värit

text: Otter: merkkivärinen kuten tan, merkit vaaleankeltaiset (cream). Pohjaväreinä hyväksytään samat kuin tanilla.Brindle: mustan ja punaisen sarjan värisiä karvoja tasaisesti sekaisin. Suomessa brindle-marsuksi luetaan ainoastaan mustasilmäinen musta-punainen.


title: Marsujen värit

text: Magpie: Kansainvälinen nimitys mustapunaiselle brindlelle.


title: Marsujen värit

text: Roan: Sekavärinen marsu, jonka pää, korvat ja jalat ovat tasaisesti jotain standardiväriä, rungossa pohjaväriin sekoittuu tasaisesti valkoisia karvoja. Joidenkin maiden rotumääritelmä edellyttää otsalta kuonoon kulkevaa valkoista läsiä. Kuvion aiheuttavaan geenitekijään liittyy resessiivisesti periytyvä letaali oireyhtymä. Kahden roanin tai roanin ja dalmatialaisen parituksesta voi syntyä poikasia, joilla on aistihäiriöitä tai epämuodostumia.Bicolor: kaksivärinen marsu; molempien värien tulee näyttelymarsulla olla standardin hyväksymiä ja esiintyä selkeästi toisistaan erottuvina alueina. Kuvion ihanne on tasaväriset, selkeämuotoiset, suorareunaiset värialueet, jotka muodostavat ruutukuvion. Värien tulisi olla mahdollisimman lähellä kyseisen värin ihannetta.


title: Marsujen värit

text: "'Tortoiseshell": mustapunainen (black ja red) bicolor. Ihanteena samanlainen selkeä- ja suorarajainen "ruudullinen" kuvio kuin bicolorilla.


title: Marsujen värit

text: Tricolor: kolmivärinen marsu; kaikki värit standardin hyväksymiä ja esiintyvät selkeästi toisistraan erottuvina alueina. Ihanteena samanlainen selkeä- ja suorarajainen "ruudullinen" kuvio kuin bicolorilla. Värien tulisi olla mahdollisimman lähellä kyseisen värin ihannetta, kolmas väri on aina valkoinen.


title: Marsujen värit

text: "'Tortoiseshell and white": mustapunavalkoinen (black ja red sekä valkoinen) tricolor eli nimensä mukaisesti valkokirjava tortoiseshell. Ihanteena samanlainen selkeä- ja suorarajainen "ruudullinen" kuvio kuin bicolorilla.


title: Marsujen värit

text: Dalmatian: Valkokirjava marsu, jonka toinen väri on jokin standardiväreistä. Pää on värillinen, otsalta kuonolle kulkee valkoinen läsi. Vartalo on valkoinen värillisin pilkuin, jalat ovat värilliset. Kuvion aiheuttavaan geenitekijään liittyy resessiivisesti periytyvä letaali oireyhtymä. Kahden roanin tai roanin ja dalmatialaisen parituksesta voi syntyä poikasia, joilla on aistihäiriöitä tai epämuodostumia.


title: Marsujen värit

text: Dutch: Valkokirjava marsu, jonka toinen väri on jokin standardiväreistä. Pää on värillinen, otsalta kuonolle kulkee valkoinen alaspäin levenevä läsi. Kaula, rinta, etujalat ja rungon etuosa ovat valkoiset, rungon peräosa värillinen. Takajalkojen kärjet ovat valkoiset. Dutch-marsujen rotumääritelmä hyväksyy yhdeksän eri väritystä. Ihanneyksilöllä kuviointi on tarkkarajainen ja symmetrinen, eikä läsin tai takajalkojen sukkien tulisi olla liian laajat.


title: Valkokulmakutoja

text: Valkokulmakutoja ("Plocepasser mahali") on Afrikan eteläosissa tavattava kutojiin kuuluva varpuslintu.


title: Valkokulmakutoja

text: Kooltaan valkokulmakutoja on noin 17 cm. Selästään ja päästään laji on väriltään ruskea. Päässä on selkeä valkoinen silmäkulmajuova. Ruskeissa siivissä on valkoisia juovia. Rinta ja vatsa ovat linnulla valkoiset. Ulkonäöltään koiras- ja naarasvalkokulmakutojat muistuttavat toisiaan, mutta koiraan nokka on väriltään musta ja naaraalla se on kellertävän vaalea. Nuoret yksilöt muistuttavat aikuisia ja niiden nokka on vaaleanpunertava.


title: Valkokulmakutoja

text: Valkokulmakutojaa tavataan pääasiassa Eteläisen Afrikan keskitasangoilla. Sen levinneisyysalue ulottuu Etelä-Afrikasta pohjoiseen Angolaan, Zimbabween ja Etiopiaan saakka. Linnun elinympäristöä ovat kuivat akaasiametsät ja ruohomaat.


title: Valkokulmakutoja

text: Valkokulmakutojat liikkuvat yleensä pareittain tai pieninä ryhminä. Ravintonaan laji käyttää hyönteisiä ja siemeniä, joita se etsii maasta. Ravintonsa ne hankkivat yleensä pesäpuidensa lähistöltä. Valkokulmakutojat perivät ympäri vuoden, mutta aktiivisinta pesintä on kesäkuukausien aikana. Lajin pesä sijaitsee puussa. Pesä on epäsiististi kudottu pallomainen heinäpesä, jonka sisäänkäynti sijaitsee sivulla. Naaras munii yhdestä kolmeen valkoista, ruskeapilkullista munaa, joita se hautoo noin kaksi viikkoa. Muut linnut, esimerkiksi akaasiatiainen ("Parus cinerascens") ja suomuviiltopeippo ("Amadina erythrocephala"), voivat pesiä vanhoissa valkokulmakutojan pesissä.


title: KDM Rolf Krake

text: KDM Rolf Krake -nimisiä aluksia ovat olleet:


title: All the Best – The Live Collection

text: All The Best - The Live Collection on Tina Turnerin DVD-julkaisu. DVD:n sisältämät kappaleet on taltitoitu vuoden 1985-2000 vuoden kiertueilta.


title: All the Best – The Live Collection

text: CD 1


title: All the Best – The Live Collection

text: CD 2 – Extras


title: Antigama

text: Antigama on puolalainen grindcore/death metal -yhtye, joka on perustettu vuonna 2000.Entiset jäsenet


title: Antigama

text: EP:t


title: Ljubljanan pörssi

text: Ljubljanan pörssi (, , lyhennettynä LJSE) on Slovenian tärkein pörssi. Se sijaitsee maan pääkaupungissa Ljubljanassa. Siitä osti kesäkuussa 2008 Wienin pörssi 81,01 % osuuden ja vuonna 2010 omistusosuus nousi lisäoston jälkeen 97,45 prosenttiin.


title: Intellect Made Us Blind

text: Intellect Made Us Blind on puolalaisen grindcore-yhtye Antigaman ensimmäinen studioalbumi, joka on julkaistu vuonna 2002.


title: Intellect Made Us Blind

text: Albumi on julkaistu uudelleen 1. heinäkuuta 2006 levymerkillä Selfmadegod Records.


title: Warning

text: Warning on puolalaisen grindcore-yhtye Antigaman viides studioalbumi, joka on julkaistu vuonna 2009.


title: Warning

text: Yhdysvalloissa levy julkaistiin päivä kansainvälisen julkaisun jälkeen, 3. maaliskuuta 2009.


title: East Clintwood / Human Shit

text: East Clintwood / Human Shit on puolalaisen grindcore-yhtye Antigaman ja brasilialais-japanilaisen Deranged Insanen split-albumi, joka on julkaistu vuonna 2004.


title: East Clintwood / Human Shit

text: Albumin Antigaman materiaali on yhtyeen kokeellisinta, joka sisältää grindcoren, dubin, electronican sekä mathcoren yhdistelmiä.